text:
जरूरी बेसी तकर नहि जे किछु लिखल जाय, बेसी जरूरी एकर अछि जे लिखबा सँ पूर्व बहुत रास पढ़ल जाय. साहित्य जगतक विभिन्न रास कथा-उपकथादि सँ परिचय-पात बढ़ाओल जाय. देखल कि गेल अछि जे अधिकांश साहित्यसेवी मे स्वीकारोक्ति आ सेल्फ-जजमेंटक पैघ अभाव रहल अछि, जे कि स्वयं मे बड्ड बेसी भयाओन स्थिति अछि. परिणामस्वरूप साहित्य आमलोकनिक मध्य समाजक यथार्थ रूप केँ उपस्थापित करबा मे विफल रहल अछि. मैथिलीक समकालीन कविता मे नीक दखल बनौनिहार 'मनोज शाण्डिल्य' एम्हर बहुत रास छिट-फुट गद्य आभासी जगत मे लिखि छोड़लनि अछि. तकर अंत कतय होएत से तँ वैह नीक जकाँ बुझा सकैत छथि, तत्काल एहिठाम ओकरा सभ केँ एहि उद्देश्य सँ प्रस्तुत कयल जा रहल अछि कि ई जग्गह नीक बातक संवाहक बनि अपन भूमिकाक संग मिसियो न्याय क' सकय- मॉडरेटर.
"सृजनात्मक स्वतंत्रताक किछु पक्ष-विपक्ष"
- मनोज शाण्डिल्य
[१]
मनुक्खक अंतर्मन मे कतेको तरहक भावना निरंतरताक संग अनवरत बहैत रहैत छैक। कलकल बहैत नदी मे बहैत जाइत असंख्य नाह जकाँ। गीत गबैत, मुस्काइत, हँसैत, हँसबैत, कनैत, कनबैत, उद्द्वेलित करैत, आक्रोशित करैत, आनंदित करैत, मलहम लगबैत कतेको रंगक मनोभाव सदिखन बहैत रहैत छैक। रचनाकार एहि सभ केँ आत्मसात करैत शब्दबद्ध करैत अछि आ अल्हड़ सन बहैत भावना केँ अमरत्व प्रदान करैत अछि। संगहि अपनहु अमर भ' जाइत अछि।
तखन अचांचके अभरैत छैक एकटा विकराल गतिरोधक। हृदयविदारक। पहाड़ जकाँ सोझा ठाढ़ भ' जाइत छैक आ रोकि लैत छैक समस्त भावनाक प्रवाहकेँ। अपन जड़ता मे सभ किछुकेँ बान्हि लैत छैक आततायी। सभ किछु रुकि जाइत छैक, सभ किछु थमकि जाइत छैक। सभ बहाव बन्न, सभ प्रवाह बन्न। मनोभावकेँ आब शब्द नहि भेंटैत छैक, अमरत्व नहि भेंटैत छैक। कते किछु जेना मरि जाइत छैक एकहि संग, एकहि ठाम। मृत्यु एकसर कहाँ अबैत छै!
आ फेर एकटा विस्फोट होइत छैक। मृत्युक एहि भयाओन प्रहार सहियो क' जे भावना सभ बचा लैत अछि स्वयं केँ, से सभ हाथ मिलबैत अछि, बाँहि पुरैत अछि, जोर लगबैत अछि, आ ध्वस्त क' दैत अछि ओहि पहाड़ सन गतिरोधक केँ। युद्धक अंत होइत छैक। प्रवाह फेर स्थापित होइत अछि। जीवन फेर कलकल बहैत नदी बनि जाइत अछि। नाह सभ फेर चलि पड़ैत अछि, गीत गबैत अछि, हँसैत अछि, हँसबैत अछि। अमरत्व मृत्यु केँ पराजित करैत अछि।
धीर हो हे मन हमर, बढ़ैत चल, ने हो विकल
मुक्तिमार्ग पर पथिक चलल तँ रोकि के सकल..
[२]
अहाँ मैथिल छी। अहाँक एक पुत्र छथि (नहियो छथि तँ कनी कालक लेल मानि लिअ जे छथि)। ओ अहाँ केँ कहैत छथि जे ओ एखने सौराठक एक ब्राह्मण द्वारा बाजल मैथिली सुनि क' आबि रहल छथि। आ जें कि अहाँ सभ जे भाखा बजै छी तकर स्वरूप ओहि सौराठक ब्राह्मण द्वारा बाजल गेल मैथिली सँ कनी भिन्न बुझना जाइत अछि, तें आई सँ अहाँ सभक भाखाक नाम 'हुइंगजुइंग' भेल, 'मैथिली' नहि। तँ की एहन स्थिति मे अहाँ मानि लेबै जे अहाँक भाखा मैथिली नहि, हुइंगजुइंग अछि?
एहि ठाम अहाँक जे उत्तर होयत, सएह उत्तर 'अंगिका' आ 'बज्जिकाक' प्रसंग मे सेहो होयब उचित, खाहे अहाँ दड़िभंगा/मधुबनी सँ होइ आकि भागलपुर, सीतामढी, बेगूसराय, सहरसा, पूर्णिया, अररिया वा समस्तीपुर सँ।
[३]
फेसबुक पर प्रोफाइल चालू केना तँ बहुत दिन भेल, मुदा ढंग सँ सक्रिय भेलहुँ प्रायः दिसंबर २०१४ सँ। ई प्रोफाइल चालू करबाक उद्देश्य मूलतः साहित्यिक छल। अपन रचना सभ केँ अपन समाज धरि पहुँचायब आ साहित्यिक माहौल आ सत्संग मे अपन लेखनक धार तेज करब। आ एही उद्देश्य पर चलैत तहिए सँ अनवरत किछु ने किछु अपने सभक संग साझा करैत रहलहुँ अछि। किछु पोस्ट केँ छोड़ि दी तँ बाँकी सभ साहित्यहि सँ सम्बद्ध।
करीब दू बर्ख पहिने एकटा मित्र सँ मैसेंजर पर गपसप भ' रहल छल। ओही क्रम मे मित्र कहलथि जे किछु दिन पूर्व ओ मैथिलीक कतिपय वरिष्ठ रचनाकार सभक संग कोनो कार्यक्रमक क्रम मे कतहु बैसल रहथि। ओहि अनौपचारिक बैसार मे विद्वद्जन ई दुख प्रकट कएलन्हि जे फेसबुक सन निकृष्ट मंच पर साहित्य परसल जा रहल अछि। हुनकर सभक मंतव्य रहनि जे नीको रचनाकार फेसबुक पर अपन रचना पोस्ट कय फेसबुकिया लेखक भ' जाइत अछि, अर्थात् ओहि रचनाकरकेँ गंभीरता सँ नहि लेल जा सकैत अछि। हम चुपचाप सभ सुनलहुँ आ अंठा देलहुँ।
आब कनी वस्तुस्थितिकेँ देखल जाय। मूल प्रश्न ई जे कोनो रचनाकार रचना करैत किए अछि? लिखबाक उद्देश्य की होइत छैक? एहि प्रश्नक हमर उत्तर इएह जे हम अपन जनसाधारणक हेतु लिखैत छी, आम पाठकक लेल लिखैत छी। जँ हमर लेखन हमर पाठक केँ अपन समाज आ परिवेशक लेल सकारात्मक रूप सँ किछु बिचार करबाक दिस प्रेरित क' सकय तँ हमर लेखन सफल होयत, अन्यथा नहि। आ एहि लेल हमर रचना सभकेँ पाठक तक पहुँचब परमावश्यक भ' जाइछ।
आब प्रश्न ई उठैछ जे हमर रचना सभ जनगण तक पहुँचय कोना? मैथिली मे दैनिक पत्र एकहु टा नहि। गिनल-चुनल द्वैमासिक/त्रैमासिक/अनियतकालीन पत्रिका। अहू सभ मे रचनाकार अपन रचना पठओबथि तँ पहिने तँ रचना छपतनि कि नहि तकर कोनो ठीक नहि। जँ छपियो गेलनि तँ मैथिलीक पाठकीय स्थिति केँ देखैत ई कहब महाग मस्किल जे कते लोक तक पत्रिका पहुँचत। जिनका लग पहुँचबो करतनि ताहि मे सँ कए गोटा पन्ना उनटओताह, आ जे उनटयबो करताह ताहि मे सँ कए गोटा ओहि रचनाकारक रचना धरि पहुँचि सकताह। अर्थात, एहि बाटे रचनाकारक अपन पाठक धरि पहुँचब बड्ड कठिन।
तखन उपाय रहल पोथी छपा क' पाठक धरि पहुँचब। मुदा इहो कम कठिन नहि। जँ अहाँ कम-सम लिखैत छी तखन तँ कोनो तेहन बात नहि, मुदा जँ खूब लिखैत छी (जे कि कोनो गंभीर रचनाकार केँ अवश्य करबाक चाही) तखन समस्या ई जे कते पोथी छपायब? जँ छपेबो करब तँ कए टा प्रति छपा सकब? कए टा प्रति बेचि सकब? कते प्रति बिलहि सकब? मोट बात जे कते पाठक धरि अपन रचना पहुँचा सकब? हमरा जनैत एकर उत्तर कोनो खास संतोषजनक नहिए होयत।
आब फेसबुकक विकल्प (एतय ब्लॉग आ वेबसाइटकेँ सेहो गानल जा सकैछ) देखल जाय। नगण्य खर्च मे अधिकाधिक पाठक धरि रचना त्वरित रूप मे निःशुल्क पहुँचा देबाक क्षमता रखैछ ई माध्यम। आम पाठक सँ ल' क' प्रबुद्ध आलोचक धरिक प्रतिक्रिया सुलभ भ' जाइछ। जँ रचनाकार फूजल मानसिकताक होथि तँ अपन लेखन मे सुधार सेहो अपेक्षाकृत द्रुत गतिएँ आनि सकैत छथि। एकर अतिरिक्त पत्र-पत्रिका मे रचना छपयबाक आ कालक्रम मे पोथी प्रकाशित करबाक विकल्प तँ फूजल रहिते छैक, संगे इहो अंदाज लागि सकैत छैक (जँ उचित स्थान सँ मार्गदर्शन लेल जाय तँ) जे रचना सभक गुणवत्ता प्रकाशन योग्य अछि आकि एखन किछु आर साधना करबाक अछि। मूल बात ई जे रचनाकारक अपन उद्देश्य मे सफल होयबाक संभावना एहि माध्यम सँ निश्चित रूप सँ बढ़ैत छैक।
तैं, हम फेसबुकिया रचनाकार घोषित होइ आकि किछु आर, गंभीरता सँ लेल जाइ आकि नहि, यथासंभव अपन रचना सभ अन्तर्जालक माध्यम सँ अपने लोकनि धरि पहुँचओबैत रहब। बदला मे स्नेह, आशीष आ मार्गदर्शनक याचक बनल रहब। आगाँ भगवतीक कृपा रहलनि तँ पत्र-पत्रिका, पोथी-पतरा तँ होइते रहत।
[४]
कष्ट होइए जखन देखैत छी जे अपना केँ फेसबुकक 'सेलिब्रिटी राइटर' बुझय बला किछु स्वघोषित 'विद्वान' लोकनि मात्र सस्ता वाहवाही लुझबाक लेल किछुओ अल-बल लिखैत रहैत छथि। कष्ट वस्तुतः एहि कारणें होइत अछि जे हमर किछु युवा प्रतिभा सभ एहन स्वयंभू 'स्टार' लोकनिक जाल मे अनचोक्केे फँसि जाइत छथि आ निरंतर बर्गलायल जाइत छथि।
[५]
हमर ई दृढ़ मान्यता अछि जे पहिने स्थिति जे रहल हो, मुदा आब मैथिली केँ हिंदी सँ कोनो खतरा नहि छैक (जे खतरा छैक से ओहि भूतपूर्व मैथिल सँ छैक जे अपन अज्ञानतावश कहियो हिन्दीक बलात्कार कएलक आ आब अंग्रेजीक क' रहल अछि), उनटे हिंदी केँ मैथिली सहित समस्त क्षेत्रीय भाखा आ बोली सँ खतरा छैक आ तकरे ई महोदय पुष्टि क' रहल छथि।
हिंदी अछि कतय? बिहार मे बिहारी 'हिंदी', उत्तर प्रदेश मे उर्दू-अवधी-भोजपुरिया 'हिंदी', दिल्ली, पंजाब, हरियाणा, कश्मीर, गुजरात, राजस्थान, महाराष्ट्र, हैदराबाद मे स्थानीय भाखाक संबल पर कोनहुना ठाढ़ 'हिंदी'। बाँकी पुबरिया आ दछिनबरिया प्रांत सभ में पूर्णतः नदारद। कनी-मनी जँ बाँचल अछि तँ से मध्यप्रदेश/छत्तीसगढ़ मे आ ओतहु किछु ने किछु 'लोकल फ्लेवर'क असरि छैके। अपन साहित्य पर दम्भ भरय बला एहि भाखा मे आइ 'नई वाली हिंदी' आ 'पुरानी वाली हिंदी'क राड़ि ठनल छै। हिंदी राष्ट्रभाषा नहि, मात्र भारत गणराज्यक राजभाषा थिक, आ सेहो थोपल, जकरा देशक बहुसंख्यक आबादी सोझे रिजेक्ट करैत अछि। आ ताहि पर सँ अंग्रेजीक आक्रमण। एना मे जँ 'हिंदी बचाओ मंच'क संयोजक केँ चिंता भ' रहल छनि तँ किम आश्चर्यम? वस्तुतः मैथिलीक बहन्ने ई महोदय समस्त भारतीय भाषा सभ पर फायर क' रहल छथि, आ सेहो खाली बंदूक सँ। की भेटतनि, अल्हुआ?
भारतक अनेक क्षेत्रीय भाषा आ बोली हिन्दीक श्रृंगारे टा नहि, प्राणवायु सेहो छैक। एकर सभक बिना हिंदीक सांस लेब असंभव। रहल बात विद्यापतिक, तँ हुनका हिंदीक पाठ्यक्रम मे घुसियओलक के? अपने ई लोकनि विद्यापतिक पयर पकड़ि मैथिली केँ हिंदीक बोली साबित करबाक दुष्प्रयास करैत रहलाह, आ जखन से नहि पार लगलनि तँ आब भारी बुझा रहल छनि। निकलबा लेथु विद्यापति केँ हिंदीक पाठ्यक्रम सँ, मैथिलीक लेल धनि सन।
हिंदी केँ लड़ाइ अवश्य लड़बाक छै, मुदा से कोनो आन भाषा सँ नहि, अपनहि जड़ता आ पूर्वाग्रह सँ। अंत मे एतबे कहब जे ई एहि कुंठाग्रस्त महोदयक व्यक्तिगत विचार मात्र छनि। विस्तृत हिंदी जगत मे मैथिलीक यथेष्ट मान-मर्यादा आ आदर-सम्मान छैक, आ से हम व्यक्तिगत रूप सँ अनुभव करैत रहैत छी। आ तहिना हमहूँ सभ हिंदीक प्रति प्रेमभाव रखैत छी, जेना अन्य कोनो भाषाक प्रति रखैत छी किएकि हम सभ ईर्ष्या मे नहि जरि रहल छी! बकौल चचा ग़ालिब:
हमको मालूम है जन्नत की हक़ीक़त लेकिन
दिल के ख़ुश रखने को 'ग़ालिब' ये ख़याल अच्छा है
[६]
जमाना बड़ बदलि गेल छै। सूचनाक ओवरडोज़क जमाना छै। लोक आब वैह आ ओतबे बुझैत अछि जे आ जतबे ओ बुझैत चाहैत अछि। तह तक जयबाक पलखति ककरा छैक। अहाँ किछु लिखि लिअ, भावना अहाँक किछुओ हो, लोक ओकर अर्थ अपने हिसाबे लगायत। सकारात्मकता केँ नकारात्मकता मे बदलैत क्षणहु मात्र कहाँ लगैत छै आई-काल्हि।
अस्तु, जे हो, ताहि लेल हम कि अहाँ लिखब तँ नहिए छोड़ि देब। किए छोड़ब? हम तँ एतबे बुझैत छी जे पारस्परिक स्नेह आ विश्वास ने एक दिन मे बनैत छैक आ ने एक दिन मे बिगड़बाक चाही। शंकाक स्थिति मे ' बेनिफिट ऑफ डाउट' तँ बनिते छैक
[७]
जँ ई कही जे मैथिली लेखकक परिस्थिति बद सँ बदतर भेल जा रहल अछि, तँ कोनो अतिशयोक्ति नहि होयत। मैथिली पोथीक विक्रय संबंधी समस्या तँ ठामहि अछिए, मुदा ई समस्या एतहि तक सीमित नहि अछि।
अहाँ अपन पेट काटि क', दरमाहा मे सँ पाइ निकालि क' पोथी छपबै छी आ सम्मानवश वरिष्ठ साहित्यकार लोकनि केँ अवलोकनार्थ पठबैत छियनि। किछु लोकनि केँ छोड़ि अधिकांशतः आशीर्वचनक तँ बातहि कोन, पोथीक प्राप्ति धरिक सूचना देब अनावश्यक बुझैत छथि। आ तखन जँ अहाँ अपनहि सँ फोन कय पूछि दैत छियनि जे पोथी प्राप्त भेल कि नहि, तँ हुनका अर्थ ई लगैत छनि जे ई लेखक हमरा सँ अपन प्रशंसा मे किछु लिखेबाक लेल तगेदा क' रहल छथि आकि कोनो तरहक लाभ प्राप्त करबाक लेल अपसियांत भेल छथि।
अपन वरिष्ठ साहित्यकार सभ सँ करबद्ध निवेदन जे सभ केँ एकहि रंग मे नहि रांगि दी। प्रशंसा सभ केँ नीक लगैत छै, मुदा एखनहु किछु एहन रचनाकार जीबि रहल छथि जिनकर लेखन किनकहु अनुकम्पा पर निर्भर नहि छनि। ई लोकनि अपने सभक सम्मान करै छथि, खुशामद नहि। कृपया सम्मानक अपमान नहि कयल जाय। हिनका लोकनि केँ जे कहबाक हेतनि से साधिकार सोझा-सोझी कहताह, घुमा-फिरा क' नहि। आश्वस्त रहै जाउ जे लोभमुक्त रचनाधर्मिता औखन साँस ल' रहल अछि। आ आगुओ साँस लैत रहत।


c: text/html

text:
सहरसा। 13 जुलाई। नेपालक तराई इलाका म' भ' रहल मूसलाधार बारिशक कारण सँ सहरसा - मानसी रेलखंड के फनगो हॉल्ट लग ट्रैक धसबाक चिंता सभके सता रहल अछि। ओना सेक्शन इंजीनियर राकेश कुमार कैंप लगा फनगो हॉल्ट पर नजैर राखने छथि। बोल्डर स' ट्रैक क' सुरक्षित रखबा म' राकेश जुटल छथि। ओतहि स्पर संख्या 5 आओर 6 पर कोसी के कटावक कहर जारी अछि।
पछिला किछु दिन सँ कोसी बराज सँ लगातार छोड़ल जे रहल पैनक कारण सँ फनगो हॉल्ट लग कटाव स्थल पर पैनक दबाव देखकर देबा लागल अछि। प्राप्त जानकारी के मुताबिक फनगो हॉल्ट लग स्पर संख्या 6 आओर सात के बीच 2016 म' भेल जबरदस्त कटाव के बाद रेलवे द्वारा लगाओल गेल बोल्डर पर पैन पसरे लागल अछि। जानकार सभक मुताबिक़ ट्रैक के नीचाक मैट गील भ' रहल अछि जाहि कारण सँ कखनहुँ ट्रैक धसी सकैत अछि।

robotstxt: allowed

filter: keep


text:
अपने क' बता दी आए 14 अगस्त क' जन्माष्टमी पाबनि मनाओल जाएत ओतहि वैष्ण सभ कैल्हि 15 अगस्त क' जन्माष्टमी मनौता।
देवता सभमे भगवान श्री कृष्ण विष्णु के एकलौता एहेन अवतार अछि जिनक जीवन के हर रूप म' अलग रंग देखकर दैत अछि। हुनक बचपन लीला सँ भरल अछि। हुनक युवावस्था रासलीला केर खिस्सा कहैत अछि, एक राजा आओर मित्रक रूप म' ओ भगवद भक्त आओर गरीब सभक दुखहर्ता बनैत छथि तेँ युद्ध म' कुशल नितिज्ञ।
महाभारत म' गीता केर उपदेश सँ कर्तव्यनिष्ठा केर जे पाठ भगवान श्री कृष्ण पढ़ौलनि अछि आए ओहिक अध्ययन करबा पर हर बेर नवा अर्थ निकैल सामना आबैत अछि। भगवान श्री कृष्ण के जन्म लेबा सँ ल'क' हुनका मृत्यु धरीक बहुतो रास रोमांचक खिस्सा अछि। एहि श्री कृष्ण के जन्मदिन क' हिंदू धर्म म' आस्था रखनिहार आओर भगवान श्री कृष्ण क' अपन आराध्य माननिहार जन्माष्टमी के रूप म' मनबैत छथि। आजुक दिन भगवान श्री कृष्ण केर कृपा प्राप्त करबाक लेल भक्तजन उपवास राखैत छथि आओर भगवान श्री कृष्ण के पूजा अर्चना करैत छथि।
जन्माष्टमी पाबनिक तिथि व मुहूर्त;
14 अगस्त 2017
निशिथ पूजा 00.03 सँ 00.47
पारण. 17.39 (15 अगस्त) के बाद
रोहिणी समाप्त - रोहिणी रहित जन्माष्टमी
अष्टमी तिथि आरंभ -19.46.36 (14 अगस्त)
अष्टमी तिथि समाप्त – 17.40.43 (15 अगस्त)


text:
एडमार्क कलेज
एडमार्क कलेज नेपालक काठमाडौं जिलाक काठमाडौंमे अवस्थित एक कलेज छी ।[१] ई त्रिभुवन विश्वविद्यालयसँ सम्बन्धन लेनए अछि ।[२] ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
विषय सूचीसभ
सङ्काय[सम्पादन करी]
एडमार्क कलेजमे विज्ञान, व्यवस्थापन, मानविकी आ शिक्षा विषयक अध्ययन अध्यापन कराएल जाइत अछि ।
माध्यम[सम्पादन करी]
एडमार्क कलेजमे अङ्ग्रेजी भाषा आ नेपाली भाषामे पढ़ाई कराओल जाइत अछि ।
सन्दर्भ सामग्रीसभ[सम्पादन करी]
एहो सभ देखी[सम्पादन करी]
काठमाडौं जिलाक क्याम्पससभ नाम


text:
जयन्त ठाकुर ।
प्रदेश नम्बर २के नामाकरणके लऽ कऽ विभिन्न वर्गक व्यक्तिमे मतान्तर देखल जा रहल अछि । किओ कोनो नाम तऽ किओ कोनो नामक सुझाव दऽ रहल छथि । दूधमतीक पछिल्ला अंकमे प्रदेशक अस्थायी राजधानीके लऽ कऽ कलाकारसभ कतेक हर्षित छथि विषयमे चर्चा कएने छलहुँ ओहि क्रममे पुरुष कलाकारसभ प्रदेशक नामाकरणके लऽ कऽ एक स्वरमे मिथिला होएबाक चाही बाजल छलथि । महिला कलाकारसभ प्रदेशक नामाकरणके लऽ कऽ कि सोचैत छथि तऽ ?
जनकपुरक महिला कलाकारसभ सेहो प्रदेशक नाम मिथिला हुए ताहि पक्षमे देखल जा रहल छथि । एहि लिष्टमे गायिका संगिता देव, प्रियंका झा, रिना यादव, अनितारानी मण्डल, सारथी लामा सहितक कलाकारसभ देखल जा रहल छथि ।
काठमाण्डूमे रहित मैथिली रंगमञ्चमे लागल कलाकार प्रियंका झा बहुत बेसी हर्षित लागि रहल छथि । ओ प्रदेश नम्बर २के नाम मिथिलासँ उपयुक्त आन कोनो नाम नहि भऽ सकैत अछि कहैत छथि । गायिका संगिता देव मिथिला बाहेक दोसर नामपर विचारो नहि करए सुझाव दैत छथि ।
जनकपुरक महिला कलाकारसभ सेहो प्रदेशक नाम मिथिला हुए ताहि पक्षमे देखल जा रहल छथि । एहि लिष्टमे गायिका संगिता देव, प्रियंका झा, रिना यादव, अनितारानी मण्डल, सारथी लामा सहितक कलाकारसभ देखल जा रहल छथि ।
गायिका संगिता देव कहैत छथि ई भूमि बहुत पहिनेसँ मिथिलाक भूमि अछि । एकर अस्थायी राजधानी जनकपुर बनिए गेल आब स्थायी राजधानी सेहो बनत । ई हमरासभक लेल हर्षक विषय अछि । यदि एहि प्रदेशक नाम मिथिला भऽ जाएत तऽ सोनमे सुगन्ध भऽ जाएत । हम तऽ कहव राजनीतिज्ञसभके सेहो मिथिला नामपर विचार करबाक चाही ।
एम्हर कलाकार प्रियंका झा १७ बर्षक यात्रा सफलता प्राप्त कएने से बुझा रहल अछि कहलन्हि । प्रियंका कहैत छथि १७ बर्ष पहिने जहिआ रंगमञ्चमे लागल रही तऽ नहि लागल रहए जे एकेबेर एहन परिवर्तन देखएके आओत । मुदा आब हमहुसभ राजधानीक कलाकार कहाएब सौभाग्यक बात अछि । तएँ किनको नामक ओझराहटमे नहि फसए ओ सल्लाह दैत छथि । एहि प्रदेशक नाम मिथिलासँ बेसी उपयुक्त कोनो नाम नहि भऽ सकैत छथि ।
गायिका संगिता देव आ कलाकार प्रियंका झाजकाँ आन कलाकारसभके सेहो इएह मत छन्हि । ई कहि सकैत छी जे महिला कलाकारसभ सेहो एक स्वरमे मिथिला नामपर मोहर लगा देने छथि ।
एहि प्रदेशक नाम मिथिलासँ उपयुक्त आन किछु नहि भऽ सकैत अछि । बेकारके नेतासभ राजनीतिक रोटी सेकए लेल अनर्गल नामके प्रचारवाजीम लागल अछि ।
क्लाकार रिना यादव सेहो मैथिली रंगमञ्चमे एक दशकसँ बेसी समयमसँ लागल छथि ।
मुदा जनकपुर प्रदेशक राजधानी बनत सुनि कऽ आओर बेसी प्रसन्न भऽ जाइत छथि । ओ कहैत छथि हमरासभके लेल गर्वक बात अछि जे हमहुँसभ राजधानीक कलाकार बनएबला छी । मुदा अखनो हुनका प्रदेशक नामके लऽ कऽ डर लागि रहल छन्हि । ओ कहैत छथि ई राजा जनकक प्राचिन भूमि अछि जेकर नाम बहुत पहिनहिसँ मिथिला छल मुदा किछु नेतासभ कि कि नाम राखएके बात करैत अछि तऽ डरा जाइत छी । रिना सेहो चाहैत छथि जे एहि प्रदेशक नाम मिथिला हुए ।
कलाकार सारथी लामा एकटा नेपाली भाषी भइयो कऽ एहि प्रदेशक नामाकरणके लऽ कऽ किनको मत मतान्तरमे नहि पडए सल्लाह दैत छथि । ओ कहैत छथि एहि प्रदेशक नाम मिथिलासँ उपयुक्त आन किछु नहि भऽ सकैत अछि । बेकारके नेतासभ राजनीतिक रोटी सेकए लेल अनर्गल नामके प्रचारवाजीम लागल अछि ।


text:
बुधवार, 4 फ़रवरी 2009
ओ दिन नै बिसरब
शुक्रवार, 30 जनवरी 2009
साग पात खोंटि-खोंटि दिवस गमौबै
नै चाही हमरा सुख आराम यो मिथिले मे रहबै
एहन बात नै छै जे ई गीत आहां सब नै सुनने छी वा हम पहिलुक बेर आहां सबकेँ सुना रहल छी। दरअसल ई गीत हम नैनटा मे खूब गाबैत रही। ई गीत गाबि स्कूल मे हम एक बेर इनामो जीत चुकल छी मुदा ई बिसरा गेल छल। रैब दिन (25 जनवरी) के हंसराज कालेज मे अखिल भारतीय मिथिला नवनिर्माण मंचक उद्घाटन मे गेल रही। समारोह मे मिथिलांचलक बहुत पैघ-पैघ हस्ती सभ अएल रहथि। एहि मे बिहारक पूर्व मुख्यमंत्री डाॅ जगन्नाथ मिश्रक संगे पूर्व सांसद गौरी शंकर राजहंस, प्रधानमंत्री के आर्थिक सलाहकार सतीश चंद्र झा, सांसद संजय पासवान, पूर्व सांसद आ मंत्री रामकृपाल सिंह, दिल्ली के स्थानीय विधायक महाबल मिश्र, इतिहासकार डीएन झा, मैथिली भोजपुरी अकादमी के उपाध्यक्ष अनिल मिश्र आ साहित्यकार मृदुला सिंहा जी अएल रहथि। ई गीत मृदुला जी अपन वक्तव्यक बीच मे गौने रहथिन। गीत सुनि अचानक भक दए यादि आबि गेल आ हम किछु मलीन भए गेलहुं। मलिन एहि चलते कि अपना-आप पर बड दुख भेल जे जै गीत के हम खूब भास लगा-लगा धिया-पुता मे गाबैत रही तकरा हम बिसरा गेलहूं। दुख एहि गीते टा के लए कए नै भेल बल्कि आए अपन मिथिला संस्कारक कतेको चीज अछि जकरा हम बिसरि गेलहूं। सच पूछू त’ हमही टा नै बल्कि अपना-आप के मिथिलांचलक मठाधीश कहाबए बला कतेको लोकनि छथि जे अपन संस्कार के बिसरि चुकल छथि। एकर पाछू एकमात्र कारण गाम-घर सँ विमुख भेनाइ आ शहरीकरण अछि। कोनो बात नै ई बहुत पैघ चर्चा के विषय छी आ एकरा पर बहस ब्लागक माध्यमसँ केनाई हम उचित नहीं बुझि रहल छी। खैर चलू। हम अखिल भारतीय मिथिला नवनिर्माण मंच के बारे मे बात करैत रही। दिल्ली मे आजुक दिन मे सए टा सँ अधिक मैथिली के संस्था काज कए रहल अछि। हम कतेको संस्थाक कार्यक्रम में शिरकत कएलहुं। सभ संस्था कार्यक्रमक रूप मे विद्यापति समारोह या फेर सरस्वती पूजा, काली पूजा नै त छैठक पूजे तक अपना-आप के सीमित रखने छथि। इ हमरा पहिल संस्था भेटल जकर उद्देश्य दिल्ली मे रहि रहल बिहारी आ मैथिल के विकास छैक। दिल्लीए टा नहि बल्कि बिहार मे मिथिलांचलक विकास के लेल इ संस्था सेहो प्रयत्नशील अछि। जेना की संस्था के पहिनुके दिन विषय रहै मिथिलाक समग्र विकास: चुनौती आ सम्भावना। ओनहियो एहि संस्थासँ काफी सुशिक्षित लोक सभ जुड़ल छथि। एकर अध्यक्ष रंजीत मिश्र जी छथि जे हंसराज कालेज के संस्कृत विभाग मे वरीष्ठ प्राध्यापक छथि। बड बेस, एहि संस्था सँ किछु उम्मीद जागल अछि आ आशा करैत छी जे जाहि उत्साहक संग संस्थाक शुरुआत भेल अछि ओ हमेशा बनल रहत। हमर इएह शुभकामना अछि।
हास विद्या: चोर आ सोना के खेती
साभार: विद्यापति कृत पुरुष परीक्षा, लेखक: अखिलेश झा, प्रकाशक: प्रकाशन विभाग, भारत सरकार
गुरुवार, 29 जनवरी 2009
लोककथा: चतुर वानर
एडवांस कने कम बनू
मंगलवार, 27 जनवरी 2009
चंठिनी भाउजि
बहुत दिन पहिनेक बात छै। एक दोसरकेँ खूब सिनेह कर’ वला छ टा भाइ आ एकटा बहिन छलि। सभटा भाइक बिआह भ’ गल छलै। बहिनिक प्रति भाइ सभक अतिशय दुलारसँ जरैत रह’ वाली भाउज सभ अपन ननदिक मान-दान नहि करै छलि। एक बेर एहन भेलै जे सभ भाय उद्यम करबा लेल दूर देश चल गेल। ओकरा सभक परोच्छ फबि गेने भौजाइ सभ अपन ननदिक संग अधलाह व्यवहार कर’ लागलि। ओ सभ ओकरा विभिन्न प्रकारक भरिगर काजमे लगौने रहै छलि। तैओ ओ कन्या जान पर खेलि ओ सभटा काज करैत रहै छली जे ओकरा कहल जाइ छलै। तखन भौजाइ सभ ओकर जाने हति देबाक रचना रचि लेलक। ओ सभ ओकरा एकटा माटिक बासन देलकै आ इनार पर जा क’ ओकरा भरि क’ अनबाक लेल कहलकै। बासनक पेनीमे बड़कीटा भूर छलै। तेँ जखने ओहिमे पानि भरै आ कि लगले चूबि जाइ। कन्या इनार पर बासन ल’ क’ गेलि मुदा ओकरा भरब असंभव बूझि कान’ लागलि। एकाएक एकटा पैघ बेंग पानि पर सँ अपन मूड़ी बहार कयलक आ ओकरासँ पुछलक - ‘अहाँ किअए कनै छी?’ ओ बाजलि - ‘हमर अंतिम घड़ी आबि गेल अछि। जँ हम ई बासन नहि भरि सकब तँ मारलि जायब। मुदा एहि बासनक पेनीमे भूर छै।’ बेंग बाजल - ‘निफिकिर रहू। हम भूरमे बैसि जायब आ ओकरा अपन देहसँ झाँपि देबै। अहाँ बासन भरि सकब।’ बेंग सैह कयलक आ ओ कन्या पानि ल’ क’ घर चलि गेलि।
भौजाइ सभ बड़ तमसायलि छलै मुदा किछु कहि नहि सकलै। तखन ओ सभ किछु दोसरे उपाय सोचलक। ओ सभ ओकरा जंगल जा क’ जारनक पैघ बोझ आन’ कहलकै। मुदा बोझकेँ बन्हबाक लेल ओ कोनो रस्सी नहि ल’ सकै छल। कन्या बहुत रास पांग जमा क’ लेलक। तकर बाद ओ बैसि क’ कान’ लागलि। एकटा पैघ साप बाहर भेल आ पुछलकै - ‘अहाँ किअय कनै छी?’ कन्या सभ बात कहि देलकै। साप बाजल - ‘हम ठहुरी सभक चारूकात रस्सी जकाँ लेपटा जायब आ समस्याक समाधान भ’ जयतै।’ ओ सैह कयलक आ कन्या अपना माथ पर ध’ क’ ठहुरी सभकेँ उघि लेबामे समर्थ भ’ गेलि। भौजाइ सभ चिन्तामे पड़ि गेली जे आब की करी? दोसर दिन ओ सभ अपन ननदिके एकटा एहन खेतमे पठा देलक जाहिमे एक दिन पहिने दालि छीटल गेल छलै। ओ सभ ओकरा साँझ धरि सभटा दालि बीछि क’ लाब’ कहलकै। कन्या खेत पर गेलि आ बुझि गेलि जे काज असंभव अछि किएक तँ बीया सभ सौंसे छिड़िआयल छलै। हताश भ’ क’ ओ कान’ लागलि। तखने एक झुंड पड़बा आबि क’ ओकरासँ पुछलकै जे बात की छै। जखन ओ अपन कनबाक कारण बुझा देलकै तखन पड़बा सभ एहि बात पर सहमत भ’ गेल जे ओ सभ सभटा अन्न बीछि देतै। शीघ्रे ओ सभ तहिना कयलक आ सभटा अन्न कन्याक छिट्टामे ध’ देलक। साँझमे ओ कन्या भरि छिट्टा अन्न लेने घुरि गेलि।
भौजाइ सभ पहिनेसँ बेसीए खौंझा गेलि आ पहिनहुसँ बेसी कष्टदायक उपाय सोचि लेलक। ओ सभ ओकरा एकटा पैघ बासन द’ देलकै आ जंगलमे जा क’ भरि बासन रीछनीक दूध आन’ कहलकै। कन्या जंगल गेलि आ बैसि रहलि। ओकरा किछु ने फुराइ जे की करी। एकटा रीछनी अयलै ओ ओकरासँ पुछलकै जे ओ जंगलमे एसगर आ उदास किएक बैसलि अछि। कन्या अपन रामकहानी सुना देलकै। रीछनी ओहि कन्याकेँ गछि लेलकै जे ओ ओकरा दूहि क’ भरि बासन दूध घर ल’ जाय। तखन भौजाइ सभ ओहि कन्याकेँ जंगल ल’ गेलि आ अपना सभक संगे एकटा सीढ़ी सेहो लेने गेलि। ओ सभ एकटा तीस हाथ ऊँच गाछ तकलक। ओहिमे तन्नुक डाढ़ि सभ छलै। सीढ़ी लगा क’ ओ सभ कन्याकेँ गाछ पर चढ़ि फड़ तोड़ए कहलकै। कन्या चढ़ि गेल आ फड़ तोड़ए लागलि। चंठिनी भौजाइ सभ चट द’ सीढ़ी घीचि लेलक आ घर घुरि गेलि। ओ सभ कन्याकेँ गाछ पर सँ कूदि कए मरि जयबाक हेतु छोड़ि देलकै।
कन्याकेँ अदंक पैसि गेलै। ओ गाछे पर बैसलि रहलि। रातिमे ओकर भाय सभ घुरलै आ सुस्तयबाक लेल ओही गाछ तर बैसि गेलै। कन्या कानि रहलि छलि। ओकर गर्म नोर कोनो भाइक देह पर खसि पड़लै। ओ सभ ऊपर दिस तकलक आ कन्याकेँ देखिते ओकरा चीन्हि गेल। ओ सभ बहिनकेँ खतरासँ बचा लेलक आ घर ल’ गेल। ओ सभ ततेक खिसिया गेल छल जे अपन घरवाली सभकेँ तेज कुलहाड़िसँ कुट्टी-कुट्टी काटि मारि देलक। तकर बादसँ ओ सभ अपन बहिनिक संग आनंदसँ रह’ लागल।
सोमवार, 26 जनवरी 2009
मैथिल ब्राह्मण संस्कार
छठिहार: ब्राह्मणक संस्कारक पहिल शुरुआत छठिहार दिन सँ होईत अछि। छठिहार बच्चा के जन्मक छठम दिन मनाओल जाइत अछि। एहि दिन सांझक समय सति भगवती के सामने अरिपण द विशेष पूजा-पाठ कएल जाईत अछि। एहि अवसर पर मां आ बच्चा के पीयर कपड़ा विशेष तौर पर पहिराओल जाइत अछि आ ओकर बढ़िया संस्कारक कामना कएल जाइत अछि। एहि प्रथा मे महिले टा हिस्सा लैत छथि। छठिहार में प्रयुक्त होबए वला सामग्री: कागत, लाल रोसनाई, पुरहर पाटिल, बियैन, दीप, कजरौटा, शाही कांट, चक्कु, छूरा आ लावा।
नामकरण: जन्मक एगारहम वा बारहम दिन बच्चा केर नामकरण कएल जाइत अछि। एहि अवसर पर पंच देवता, विष्णु, नवग्रह आ पार्थिव शिवलिंग के पूजा विधि विधानक संग कएल जाइत अछि। एकर बाद बच्चा के राशि के हिसाब सँ कोनो उपयुक्त नाम देल जाईत अछि। बच्चा आ मां नबका कपड़ा पहिर भगवानक पूजा-अर्चना करैत छथि। एकर बाद दुरबा पातक डांट के मौध में डुबा बच्चाक ठोर पर नाम लिखल जाईत अछि। नब वस्त्र अक्सरहां बच्चा के मात्रिक सं अबैत अछि। ओना ई कोनो जरूरी नै। अन्नपराशन: अगर बेटा हो त छह सं आठ महिना के बीच आ बेटी हो तो सात सं नौ महिना के बीच कोनो शुभ मुहुर्त मे बच्चा के नबका कपड़ा पहिरा घरक कोनो बुजुर्ग महिला इ विधि करैत छथि। एहि विधिक तहत बच्चा के पहिलुक बेर अन्न खुआओल जाइत अछि। एहि अन्न के तहत मुख्य रूप सँ बच्चा के पायस आ मिठाई खुऔबाक प्रथा अछि। कतेक ठाम इ विधि बच्चा के मामाक द्वारा कयल जाईत अछि। कहल जाईत अछि जे मामा चांदी के बाटी मे बच्चा के पायस खुआबैत छथि। ओना मामाक सामथ्र्य गुने बाटी कोनो आरो चीज के भए सकैत अछि। एहि बारे मे एकटा धारणा ईहो अछि जे अगर इ विधि नै कएल जाइत छैक त बच्चा तोतराय लागैत अछि।
मुड़न: मुड़न अक्सरहां एक सं पांच सालक बीच मे कोनो शुभ मुहुर्त पर कएल जाइत अछि। एहि अवसर पर बच्चा के केस हजाम द्वारा कैंची सँ काटल जाइत अछि जकरा घरक कोनो बुजुर्ग महिला बच्चाक पाछू बैसि अपना आंचर में रखैत छथि। केस कटला के बाद बच्चा के नाहाओल जाइत अछि आ फेर नबका पकड़ा पहिरा दुर्बाछत देल जाइत अछि। एकर बाद बच्चा पहिने भगवती के प्रणाम करैत अछि आ तकर बाद सब केँ पैर छूबि आशीर्वाद लैत अछि। एहि अवसर पर सांझ में भोज-भात आ मिठाई सेहो बांटल जाईत अछि। कतेक ठाम मुड़न पर बलि प्रथाक सेहो प्रचलन अछि जकरा प्रायः जगमुड़न कहल जाईत अछि। सांझ मे केस के बंसबिट्टी या फेर कोनो पवित्र नदी में भंसाओल जाइत अछि। मुड़नक अवसर पर कतेक ठाम बच्चा के कान सेहो छेदल जाईत अछि। बच्चा के कान सोनाक कुंडल सं छेदल जाइत अछि। ओना ई कोनो जरूरी नै कि कुंडल सोने के होमए। हालांकि ई प्रथा कतेक ठाम उपनयन में सेहो कयल जाईत अछि।
अक्षारंभ: प्रायः तीन सँ पांच सालक बीच में कहियो बच्चाक शिक्षारंभ कएल जाईत अछि। हालांकि ई बिधि कतेक ठाम मुड़नेक दिन क’ लेल जाईत अछि। बच्चा के हाथ में चैक पकड़ौबाक शुरुआत आचार्य भोरका उखराहा मे करैत छथि। एहि अवसर पर पंच देवता, कुल देवता, लक्ष्मी-गणेश, सरस्वती, विष्णु, महादेव और ब्रह्मा केेर पूजा कएल जाईत अछि। एकटा साबूत केराक पात पर अरिपण द’ पांच किलो अरबा चाउर ओहि पर पसारल जाईत अछि। एकर बाद आचार्य बच्चा के अपना कोरा मे ल’ बच्चा के दहिना हाथ मे चैक पकड़ा ओहि चावल पर ओम नमः शिवाय लिखबावैत छथि। एकर बाद एहि चावल के पीयर कपड़ा सँ झांपि देल जाईत अछि। चाउर के सांझ में उठा लेल जाईत अछि। ओना बहुत केयो ई बिधि सरस्वती पूजा के दिन क’ लैत छथि। सरस्वती के विद्या के देवी मानल गेल अहि आ लोक एहि दिन के एहि कार्यक लेल विशेष शुभ मानैत छथि।
उपनयन: कहल जाईत अछि जे उपयनक बादे ब्राह्मणत्वक संस्कार लोक मे अबैत अछि। एहि दिन सँ बच्चा के ब्रह्मक ज्ञान होईत अछि आ ओ अपन संस्कारक प्रति सजग होईत अछि। उपनयनक लेल ओना त’ उम्रक कोनो सीमा नहि अछि मुदा कहल जाईत अछि जे जँ पांच सालक भीतर भ’ जए तं ई विशेष उत्तम। उपनयनक विधि विवाहो सँ कहिं भाड़ी होईत अछि। उपनयनक विधि के शुरुआत उद्योग सँ होईत अछि। एकर बाद मैट मंगल, मरब ठट्ठी, चरखकट्टी, कुमरम, मात्रिका पूजा, अभ्युदयक श्रद्धा, चूड़ाकर्ण, उपनयन, वेदारंभ, समाबर्तन आ उपनयनक चारिम दिन रातिम होईत अछि। रातिम दिन सत्यनारायण भगवानक पूजा क’ उपनयनक विधि-विधानक समाप्ति कएल जाईत अछि। उपनयनो मे कतेक ठाम बलि प्रदानक प्रथा अछि।
विवाह: कहल जाईत अछि जे विवाहक बादे मानव जन्म के पूर्ण मानल जाईत अछि वरना जन्म अधूरा अछि। मैथिल विवाहक विधि अछि - सिद्धांत, कुमरम, लाबा भुजाई, आज्ञा डाला, मात्रिका पूजा वा अभ्युदयक श्रद्धा, आम-मौह विवाह, पैर धोआई, परिछन, धोबिनयां सँ सोहाग, नैना-जोगिन, कन्यादान, बिवाह, सिंदुरदान, चतुर्थी आ फेर दुईरांगमन। ओना कतेक ठाम मैथिल विवाह मे कुमरमक प्रथा नहीं अछि। एतबे नहि कतेक ठाम मात्रिका पूजा बरियातिक एलाक बाद होईत अछि तँ कतेक ठाम पहिने भ’ जाईत अछि।
मरण: संस्कारक अंतिम चरम थिक मरण। ताहि चलते एकरा अंतिम संस्कार सेहो कहल जाईत अछि।


text:
पानक लाली लगै पाकल ईटा सन
नाङरि छै पतंगक केशक फीता सन
बाबा जी जे बच्चाकेँ पकड़ि लऽ जाइ
हुनकर केश-दाढ़ी अनमन खोँता सन
बाल रूबाइ-12
बौआ आँगनक माँटिमे लेटाइ छै
कखनो चोरा कऽ माटिये खा जाइ छै
खपटाकेँ नोँक जखन गड़लै देहमे
जोरसँ छटपटाइत तखन चिचियाइ छै
बाल रूबाइ-13
दुर्गा माँकेँ पूजा आबि गेलै माँ
तोहर पूजा आब कहिया हेतै माँ
जननी नाम तोरो तँ छै लिखल देखेँ
मुर्ती तोहर बनि कऽ कहिया सजतै माँ
बाल रूबाइ-14
बाल रूबाइ-14
फसलनि बौआ ककरो संग झगड़ामे गर्दा लागल हुनक सौँसे कपड़ामे तमसाएल बकरीसँ खेलऽ गेल छलथि भागल छलथि ओतऽसँ एकै बजरामे
बाल रूबाइ-15
झटहा मारू आब किछु टिकुला तोड़ू
बुचिया बीछू एतऽ कनियो ने छोड़ू
पोखरि मोहारपर खेबै नोन लगा
ओतै राखब नुका कतौ माटि कोड़ू
बाल रूबाइ-16
हमरो नाह चलै छै नादिक पानिमे
हम छी सूखलमे नै कादो माटिमे
हमरो गुड्डी पहुचै छै तरेगण धरि
तेँ ओ छोट भऽ नै आबै छै आँखिमे
बाल रूबाइ-17
लागल छौ भूख हमरा अधरतियामे
लाबेँ दूध भात नोन दे भुजियामे
जल्दी उठि चूल्हि फूकेँ भानस बनबेँ
हल्ला खूब करबौँ नै तँ अन्हरियामे
बाल रूबाइ-18
बाबी कोरसँ भागल भरि अंगनामे
पायल छन छन बाजल भरि अंगनामे
बुचिया आगू बाबी पाछू दौड़ रहल
नेना लऽग नेना बनल भरि अंगनामे
बाल रूबाइ-19
कागा रे आबेँ हमरो दलानपर
हमरो भोरे उठा बैस मचानपर
बेसी नै कहबौ काल्हि भरिकेँ बात
उठि जेबै मेला जे छै भसानपर
बाल रूबाइ-20
बहिनक संग खेलमे मोन लागैए
हम विद्यार्थी ओ मैडम बनि आबैए
हम देखै छी फोटो मात्र पोथीमे
ओ ओकर आखर हमरा चिन्हाबैए


text:
जोधपुर
जोधपुर (/ˈdʒɒdpʊər/ सुनी (सहायता जानकारी)) भारतक राजस्थान राज्यक दोसर सभसँ पैग शहर छी । ई राज्यक दोसर सभसँ पैग महानगरीय क्षेत्र आ समुच्चा भारतमे ३५ अम सभसँ पेग शहर छी । ई ऐतिहासिक रजवाड़ा मारवाड़क याह नामसँ राजधानी सेहो होमैत छल । जोधपुर थार मरुभूमिक बीच अपन अनगिन्ती शानदार महलसभ, दुर्गसभ आ मन्दिरसभ भेल प्रसिद्ध पर्यटन स्थल छी ।
वर्ष पर्यन्त चमकैत सूर्य मौसमक कारण एकरा सूर्य नगरी सेहो कहल जाइत अछि । एतय स्थित मेहरानगढ़ दुर्गके घेरैवला हजारो बुलु मकानसभक कारण एकरा नीली नगरी क नाम सँ सेहो जानल जाइत अछि । एतय अवस्थित पुरान शहरक अधिकांश भाग याह दुर्गक घेरामे बैसल अछि, जकर प्रहरी दीवारमे बहुतरास द्वार बनल अछि,[६] ओनातँ पिछ्ला किछ दशकसभमे याह दीवारक बाहर सेहो नगरक वृहत प्रसार भेल अछि । जोधपुरक भौगोलिक स्थिति राजस्थानक भौगोलिक केन्द्रक निकट अछि, जकर कारण ई नगर पर्यटकसभक लेल राज्य भरिमे भ्रमणक लेल उपयुक्त आधार केन्द्रक कार्य करैत अछि ।
वर्ष २०१४ मे विश्वके अति विशेष आवास स्थानसभमे (मोस्ट एक्स्ट्रा अर्डिनरी प्लेसेज अफ द वर्ल्ड) क सूचीमे प्रथम स्थान पर आएल छल । [७] एक तमिल चलचित्र, आई, जे कि आई धरिक भारतीय सिनेमाक सबसँ महंग चलचित्र छी ओकर छायांकन एतय भेल अछि ।[८][५]
नगर परिचय[सम्पादन करी]
सूर्य नगरी क नामसँ प्रसिद्ध जोधपुर शहर क पहचान एहि ठाममे रहल महलसभ आ पुरान घरसभमे लागल छितरक पत्थरसभ सँ होइत अछि, पन्द्रहम शताब्दीक विशालकाय मेहरानगढ़ दुर्ग, पत्थरिली चट्टान पहाड़ीपर, मैदानसँ १२५ मिटर उचाई पर विद्यमान अछि । आठ द्वारसभ आ अनगिनत बुजसँ युक्त ई शहर दस किलोमिटर लम्बा उंच दीवारसँ घेरल अछि ।
सोलहम शताब्दीक मुख्य व्यापार केन्द्र, किलासभक शहर जोधपुर, आब राजस्थानक दोसर विशालतम शहर छी । पुरा शहरमे वैभवशाली महल, किला आ मन्दिर, एक तरफ जतय ऐतिहासिक गौरवक जीवन्त करैत अछि ओतय दोसर दिस उत्कृष्ट हस्तकलासभ, लोक नृत्य, सङ्गीत आ प्रफुल्ल लोक शहरके आओरो रङ्गीन बनाबैत अछि ।
शिक्षा क्षेत्र[सम्पादन करी]
राजस्थानमे जोधपुर शिक्षाक क्षेत्रमे बहुत आगा अछि । दुर दुरसँ विद्यार्थी एतय पठन-पाठन करैलेल आबैत अछि । जोधपुरके चार्टर्ड एकाउन्टेन्टक खान कहल जाइत अछि । सम्पूर्ण भारतमे सबसँ बेसी सिए एतयसँ निकलैत अछि । शिक्षाक लेल एतय विभिन्न विकल्प मौजूद अछि । एतय विश्व प्रसिद्ध आइआइटी, नेशनल ल युनिवर्सिटी, एम्स, काजरी, आफरी आयुर्वेदिक विश्वविद्यालय अवस्थित अछि । एकर अलावा जयनारायण व्यास विश्वविद्यालय तथा राजस्थान विश्वविद्यालय सेहो अछि तथा एतय वालिकासभक लेल कलेजसभ सहो अछि ।
सन्दर्भ सामग्रीसभ[सम्पादन करी]
- ↑ "Jodhpur.nic.in"।
- ↑ "Jodhpur District Census 2011 Handbook: VILLAGE AND TOWN WISE PRIMARY CENSUS ABSTRACT (PCA)" (PDF), Censusofindia.gov.in, पृ: ३३, अभिगमन तिथि १९ अप्रैल २०१६।
- ↑ "Major Agglomerations of the World - Population Statistics and Maps"।
- ↑ ORGI, "Census of India : Provisional Population Totals Paper 1 of 2011 : Rajasthan"।
- ↑ ५.० ५.१ "Jodhpur City Population Census 2011 - Rajasthan"।
- ↑ Gopal, Madan (1990). K.S. Gautam. ed. India through the ages. Publication Division, Ministry of Information and Broadcasting, Government of India. प॰ 178.
- ↑ dailymail.co.uk/travel/article-2562228/Lonely-Planet-reveals-10-extraordinary-places-stay-2014.html
- ↑ [१]


text:
Friday, October 18, 2013
(76) स्वरोजगार
स्वरोजगार
एक तँ अहुना शिक्षण संस्थानक वातावरण देखि रविशंकरक मन कौलेजक पढ़ाइसँ उचटि गेल, तैपर परसुका किरिया-कलाप तँ आरो मनकेँ तोड़ि देलकै। भेल ई जे कौलेजमे विश्वविद्यालय स्तरक परिचर्चा छात्र सबहक बीच भेल जइमे रविशंकरकेँ आमंत्रित नै कएल गेलै। बनल-बनाएल परिचर्चाक दिशा िनर्देश, बनल-बनाएल कर्ता-धर्ता आ बनल-बनाएल पाठक सुनिनिहार। आमंत्रित नै करैक कारण रहै जे कौलेजक वातावरणमे ओ चुप्पा बताह आ गोंग बूझल जाइत। जइसँ संगी-साथीक बीच अधिककाल रविशंकरक बतहपनीए चर्च होइत। जहिना बघबा खाए वा नै खाए लोहारक लोहराइन महकबे करत, तहिना रविशंकरोक रहए। एकटा अवगुण रविशंकरोमे जरूर रहै जे हाइ स्कूलमे जेते विषय पढ़ने छल ओते विषयसँ सम्बन्ध बनौनहि रहि गेल। ऐ बातकेँ मनसँ हटा नेने छल जे हाइ स्कूलक किछुए विषय कौलेजमे रहि जाइ छै, सेहो दिनो-दिन घटिते चलि जाइ छै। अही सीमाक उल्लंघनक चलैत छात्रे नै शिक्षकोक बीच चर्च रहए। जखनि कि रविशंकरक स्पष्ट समझ रहै जे भाषा कामधेनु छी। जे सदिकाल दूध दऽ सकैए। एकर माने ई नै जे निमुआन धन बूझि ओकर दुरूपयोग होइ। ओतबे शब्दक प्रयोग नीक होइ छै जेतेसँ विचारक माध्यमसँ विषय गतिमान बनै छै। भाषा ओहन धार होइए जेकरा पार करैमे घटवारकेँ घटवारि नै दिअ पड़ै छै।
विश्वविद्यालयक परीक्षाक अधडरेड़ेपर छोड़ि रविशंकर अपन सभ वस्तु समेटि, लगक जे किताब-काैपी रहै ओकरा अलग छँटिया, दोसराक संग जे लेन-देन रहै ओकरो फड़िया, पुस्तकालयक सेहो फड़िया, पड़ोसक लेन-देन सबहक मुँहमिलानी कऽ बिना किछु केकरो कहने रूमक चाभी भागेसरकेँ सुमझा जहिना यागवल्क गुरुआइसँ दुनू पत्नीओ धरिकेँ छोड़ि विदा भेल छला तहिना विदा भऽ गेल। ओना भागेसर मात्र गौअँए रूमेट नै दियादिक संग खानदानी सेहो। तथापि ने रविशंकर किछु बाजि अपन बेथा भागेसरकेँ सुनबए चाहैत आ ने भागेसर किछु बाजए। नै बजैक कारण भागेसरकेँ बुझले रहै जे गणेशजी जकाँ कभग्गू अछिए जेमहर नजरि गेलै तेम्हरे जनकक हरबाहिसँ मूसक राखल मुसहनि तक खुनि कऽ निकालि लैत, जेमहर नै गेल तेमहर हाथी आँखि जकाँ लूब-लूबबैत रहलौं। ओसारसँ निच्चाँ उतरिते पाछूसँ भागेसर पुछलकै-
“रवि भाय, आगूक की कार्यक्रम अछि?”
जहिना गणेशजीक मन सदिकाल एकेरंग रहैत तहिना रविशंकर बाजल-
“अखनि विचार मनमे अछि। गाम जाएब समाजक संग परिवारकेँ देखब दुनू बापूत मिलि विचारब जे केना बाप-दादाक लगौल फुलवाड़ी आरो हरिआइत रहत तखनि ने।”
एक दिस रविशंकर डेग बढ़ौलक दोसर दिस भागेसर पल्ला झाड़लक जे सभ दिनक एके रंग बूड़िवाण रहि गेल। जा जे कपारमे लिखल छह से कियो बाँटि लेतह। खैहनु चेतानन्दक कपार।
कौलेजक हातासँ निकलिते रविशंकरक मनमे घौंदा जकाँ प्रश्न लुलुकि गेलै। बिऔहता बर आ दुरगमनियाँ कनियाँ जकाँ मनमे समस्याक सोहरी लगि गेलै। मुदा जहिना छोट बच्चाकेँ कियो दुलार कऽ कना दइ छै आ ओ अपना माए लग जा कहै छै, ‘फल्लाँ मार’, तहिना सभ प्रश्नकेँ छँटिया रविशंकरक मन परसुकाकेँ आगूमे रखलक। की हम परिचर्चामे अपन विचार व्यक्त करैबला नै छी? भऽ सकैए जे जे विचार हमर अछि ओ दोसरोक होइ, मुदा सेहो तँ सुनला पछातिए ने बुझितौं। नहियेँ बजितौं मुदा जँ आनोक मुँहसँ सुनितौं तैयो तँ मनमे सबूर हेबे करैत, सेहो ने भेल। ने बजनिहारे भेलौं आ ने सुनिनिहारे।
रविशंकरो आ भागेसरो संगे दुनू ब्रह्मपुर हाइ स्कूलसँ मैट्रिक पास कऽ राजधानीक एक्के कौलेजमे नाओं लिखौलक। ओना पढ़ैमे रविशंकरक अपेक्षा भागेसर हल्लुक मुदा मैट्रिकमे बेसी नम्बर भागेसरेकेँ आएल छेलै, जे सुनिए कऽ रविशंकर रहि गेल। विचारि नै सकल जे जखनि भागेसर दब अछि तँ ओकर नम्बरो ने दबे अबितै। बाल-बोध मन रविशंकरक, एतबे बुझलक जे परीक्षा तँ शिकार करब भेल। अनाड़ीओ शिकारीकेँ बेसी शिकार हाथ लगै छै आ जीवनीओकेँ कम। ई नै बूझि सकल जे जहिना खेतमे जोत-कोरसँ फसल लगबै धरि वा बाँस-खढ़-खरहीसँ घर बन्है धरि कोनो पेंच-पाँच नै होइ छै, पेंच-पाँच होइ छै फसल लगला पछाति आ घर बन्हला पछाति। अपन रोपल अपने खा दोसरोकेँ खुआबी आकि अपने पुराबी आकि अनके रोपल खाइ। भागेसरमे एकटा विचार जरूर अछि जे रविशंकरकेँ श्रद्धाक नजरिसँ जरूर देखैत। मुदा से सेझहामे, परोछमे विचारक दूरी एते लतड़ि गेल छेलै जे जड़िसँ मुड़ीक दूरी देखबे ने करै। ओना हाइ स्कूल धरि दुनूमे (रविशंकर आ भागेसर) एते दूरी नै बनल छेलै जेते कौलेजमे आबि बनलै। तेकर कारणो भेल जे जहिना रविशंकर अध्ययनमे खिंचाइत एकाग्रता दिस बढ़ैत गेल तहिना भागेसर देखा-देखीक अनुकरण करैत दोसर दिस बढ़ि गेल। तइसँ नजरिमे दोष आबि गेने बुझबे ने करैत जे छबड़दानी अपने सुरक्षित पानिक तरमे रहि छबड़ाकेँ कहैत जे ऊपरेमे छिऔ।
ओना पटना अबिते दुनू गोरे एक्के लाैजमे रूम भाड़ा लेलक। मुदा भड़ैते बनैकाल रविशंकर बाजल रहए-
“गौआँ छोड़ि दोसरकियो रूममे नै आबि सकैए।”
अखनि तँ भागेसरो एक पुरखियाहे छल संगीक जरूरति बूझि बाजल रहए-
“बड़बढ़ियाँ।”
माथपर मोटरी नेने डेग आगू दिस बढ़ैत, मुदा मनमे बेर-बेर पानिक हिलकोर जकाँ रविशंकरकेँ उठैत जे विश्वविद्यालय स्तरक कार्यक्रम भेल, बेक्ती-विषेषक नै छल, तखनि किए ने बुझलौं। ने प्रश्नक जड़ि भेटै आ ने विचार आगू बढ़ै। मुदा तैयो बाढ़िक पलाड़ी जकाँ बहबे करै। मन बहकलै, इन्दिरा आवासक जेकरे पक्का घर रहै छै हथियाक झटकीमे खसल घरक अनुदानो तेकरे भेटै छै। सएह ने तँ भेल। की अहिना भोजे-भातक शिक्षण संस्थान बनल रहत? धू:! अनेरे मनकेँ बौअबै छी। ठीके लोक बताह कहैए। एहने-एहने घतहपनी साेचने ने लोक बताह होइए। अनेरे हमरे किए एते सोग अछि। जानए जअ जानए जत्ता। लसिगर होइ आकि खढ़हर से ओ जानए। हमहीं की बजितौं जे अनेरे माथ धुनै छी। बड़ बजितौं तँ यएह ने बजितौं जे साहित्य जगतमे मध्यकालीन युग स्वर्णिम रहल। भक्तिमय साहित्यक सृजन एते कहियो ने भेल। मुदा भक्ति साहित्यक पछाति वैराग्य अबैत आकि श्रंृगार? एबाक चाहै छल वैराग्य से नै आबि श्रृंगार आबि गेल। समैओ मुगले शासनक छल। मिथिलांचलक किसानक सुदिन नै दुर्दिन छेलै। बीससँ तीस रौदी प्रति सदी होइत आबि रहल छेलै। बाढ़ि-झाँट छोड़ि कऽ। तैसंग बड़का-बड़का भुमकमो भेल। आजुक संचार नै, दू-गाम चारि गाम पसरैत-पसरैत अवाज विलीन भऽ जाइ छल। ने धार-धूर आजुक छी जे आबे बाढ़ि अबैए आ पहिने नै अबै छल। खैर छोड़ू। रौदीक मारिसँ जे परिवार नष्ट भेल, वा गाम छोड़ि कऽ जे भागल, तेकरा छोड़ि कऽ। जे इमानदार किसान छला ओ मिसिओ भरि ओइ सभ प्रकोपसँ डोलला नै। मातृभूमिक माटि-पानिमे अपनाकेँ समरपित केने रहला। भलहिं एक रौदीक मारि पाँच बर्खमे किए ने भरपाइ करए पड़ल रहल होन्हि। एकाएक रविशंकरक विचार आगू बढ़ल। विश्वविद्यालय सर्वोच्च शिक्षण संस्थान छी। जे मिथिलांचल ऋृर्षि-मुनिक बासस्थल अदौसँ रहल आकि ओतबे गनल-गूथल छथि जेतेकेँ द्वारिका छाप भेट गेल। विश्वविद्यालयक दायित्व बनैत अछि जे जिनकर रचना दिवारमे सड़ि गेलनि पानिक चुबाटमे गलि गेलनि ओहनो-ओहनो रचनाकारक खोज हुअए।
गामक सीमानपर अबिते रविशंकरकेँ भागेसर मन पड़ल। मन पड़िते बुदबुदाएल-
“गौआँ-घरूआ रहने भागेसर बहुत उपकार केलक। ओकरे केने कौलेजक पुस्तकालयसँ सम्बन्ध बढ़ल। नै तँ तेहेन-तेहेन लुटिहारा सभ अछि जे किताबक कोन चर्च जे आलमारीओ उठा कऽ लऽ जाइए। जँ ओ नै रहितए तँ की अपने बुते ओते भीतर तक जा सकै छेलौं। ओकरे पाबि ने सभ रंगक किताबसँ भेँट भेल। जिनगी भरि ओकर उपकारकेँ नै बिसरब।”
रविशंकरकेँ पटना छोड़िते भागेसर अपना पत्नीकेँ मोबाइलसँ कहि देलक जे रविशंकर बताह भऽ गेल। गाम अबैसँ पहिने तेना चालनिमे दऽराधा चाललनि जे सौंसे गाम पसरि गेल, रविशंकर बताह भऽ गेल। तहूमे चुप्पा बताह। कखनि की कऽ देत तेकर ठेकान नै। काने-कान सौंसे गाम बीआवान भऽ गेल। ओना ई बात नै परोछ रूपे चेतानन्दोक कान तक पहुँचलनि मुदा सोझहा-सोझही नै भेने अनेरे सुनलाहा बातक पाछू जाएब उचित नै बूझि चुपे रहला। कौआ कान नेने जाइए, तइले कौआकेँ खेहारैसँ नीक अपन कान देखब होइ छै। ओना पोखरिक पानि जकाँ असथिर चेतानन्दक परिवार तँए चिड़ैक एक लोल पानि उठौने हिलकोर नै उठैत।
दलानक ओसारपर मोटरी रखि रविशंकर हिया-हिया चारू दिस ताकए लगल जे अपन हाजिरी तँ दर्ज करबैक अछि।
कनीए पछाति चेतानन्द बाड़ी दिससँ एला। अबिते रविशंकरकेँ पूछि देलखिन-
“बाउ, नीके छेलह किने?”
जहिना बिनु बोलक बच्चा माए-बापक बोल सुनि हँसि-कानि अपन बात कहैत तहिना रविशंकर मुस्की भरि उत्तर दैत गोर लगलकनि। गोर लागि रविशंकर अपन वस्तुजात सेरियाबए कोठरी दिस विदा भेल।
समाजक बीच अनेको सुआदक (तीत-मीठ-खट्टा) बात-विचार हवा-बिहाड़ि जकाँ वातावरणमे पसरैत रहै छै। बात कोन आवरणमे पसरि रहल अछि ओ बूझब बाल-बच्चाक खेल नै छी। एहनो तँ होइते अछि जे पहिने दीक्षे छिटाइत अछि शिक्षा हरा जाइत अछि। खैर जे होउ, चेतानन्दक मनमे उठलनि जे काल्हिसँ जे गाममे बीआबान भेल अछि ओकर मुड़ी पहिने देख ली। जँ रखै जोकर हएत राखब नै तँ मचोड़ि कऽ तोड़ि कातमे फेक देब। आगू ससरिते मनमे उठलनि एक तँ ओहिना रस्ताक झमारल रविशंकर अछि तैपर कौलेजमे पढ़ैए। कौलेजीआ छौड़ा सबहक जे चालि देखै छिऐ से किछु ने फुड़ाइए। जँ कहीं रविशंकरो ओहिना करए। मुदा कानमे नहियोँ देब हमरा लेल उचित नै भेल। पिते नै आदिगुरु सेहो छिऐ। ओकर नीक-बेजए नै बूझब बाल-बोधक संग अन्याय हएत। कोनो जरूरी छै जे नीक बात सभकेँ अधले लगै, किछु के नीको तँ लगबे करै छै। छातीपर पाथर रखि चेतानन्द बजला-
“बाउ, लोकक मुहेँ सुनै छी जे तोँ बताह भऽ पढ़ाइ छोड़ि गाम चलि एहल हेन! से की बात छिऐ?”
पिताक प्रश्न सुनि रविशंकर मिसिओ भरि विचलित नै भेल। जहिना पोखरिक असथिर पानि, काह-कूह निच्चाँ बैसि गेने परीच्छ रहै छै तहिना रविशंकरक मन असथिर। बाजल-
“बाबूजी, एक संग तीनटा प्रश्न उठा देलिऐ। उत्तर बेराबेरी देब। पढ़ाइ छोड़ि कऽ किए एलौं। बहुत बेसी तँ अखनि धरि नै पढ़लौं जे भरिपोख उत्तर देब। मुदा एते जरूर बुझलौं जे अपन जिनगी अपने हाथमे लऽ कर्मकेँ धर्ममे प्रतिष्ठित कऽ सकै छी। नै तँ मुँह किम्हरो बोल किम्हरो बनल रहैए। अपन जिनगी अपना हाथमे लऽ क्षमतानुसार अपनो आ दोसरोक सहयोग करिऐ। मुदा सहयोगोक सीमा छै। जखनि मनुख अपन सीमांकन कऽ चलत तँ ओहन सहयोगक बेगरते नै रहि जाइ छै। मुदा बेकतीसँ परिवार, परिवारसँ समाज, देश-दुनियाँ बनैत, तँए बढ़ैत चलबे ने जिनगी छी।”
चेतानन्दकेँ बतहपनीक आभास नै भेलनि, तँए दोहरा कऽ बतहपनी शब्दक प्रयोग करब नीक नै बुझलनि। पिताक बात छिऐ जँ कहीं उनटे रोपा जाए। शब्द तँ मनसँ उचरैत अछि। तँए अशुभकेँ शुभ बनाएब उचित भेल, मुदा शुभकेँ अशुभ बनाएब केना उचित हएत? अपनो नीक हएत जे जुआन बेटा भेल, सरकारो मानीए नेने हेतइ, तँए अपना अधिकार आ कर्तव्यकेँ हमहीं किए रोकबै। हँ तखनि बिआह कराएब पछुआएल अछि से कराबै धरि भार अछि। लेत अपन घर-परिवार, सर-समाज। साठि बर्ख नहियेँ पूरल हएत तइले किए बैसल रहब। से नै तँ एकटा आरो बात पूछिए लिऐ। पुछलखिन-
“बौआ, गाममे रहि करबह की? पढ़ि-लिखि सभ नोकरी-चाकरी करैए आ तूँ?”
गंभीर होइत रविशंकर बाजल-
“बाबू, अखनि गामक असली रूप बुझैमे कनी बाँकी रहि गेल अछि तँए अखनि किछु ने कहब।”
“की असली रूप?”
“गामक माटि-पानिक लम्बाइ-चौड़ाइ की छै, अपना केते अछि, गाममे परिवार केते छै इत्यादि। किछु बुझैक बाँकी अछि से बूझि गेला पछाति अपन योजना आगूमे रखि अहूँक विचार लेब।”
रविशंकरक विचार सुनि चेतानन्द ठमकि गेला। मनमे रंग-रंगक विचार उठए लगलनि। की योजना? कोनाे कि सरकारी कारोबार छी जे योजना बनौत। मुदा धाँइ दऽ नै मानब उचित नै हएत। भलहिं बीकछा कऽ पूछि लेब अलग भेल। तहूमे कौलेजमे पढ़ैए, जँ कहीं किताबक भाषा बाजल हुअए। तखनि? से नै तँ नीक हएत जे अखनि रविशंकरोक मन थीर नै हेतइ ताबे ओहो थीर होइए, तैबीच अपनो अधखरूआ काज पूरा लइ छी। ओहो निचेन हएत अपनो निचेन हएब तखनि खरियारि कऽ बूझि लेब।
बेरका समए। चाह पीब चेतानन्द रविशंकरकेँ चाल पाड़लनि। अबिते रविशंकर पुछलकनि-
“किए सोर पाड़लौं?”
चेतानन्द बजला-
“तखुनका बात नीक जकाँ नै बुझलौं?”
रविशंकर बाजल-
“जाबे धरि गामक माटि-पानि, गाछ-बिरिछ, माल-जालक संग परिवारकेँ नै बूझि लेब, ताबे अपन सीमा-सरहद नीक जकाँ नै बना सकै छी।”
माटि-पानि, गाछ-बिरिछ इत्यादि सुनि चेतानन्द बजला-
“ई कोन बड़का उलझन भेल जे तूँ ओझराएल छह। सात सए बीघाक गाम अछि, एगारहटा पोखरि अछि। इनार तँ मरिये गेल अछि। दूटा बाट गाममे अछि। जे दुनू मिलि चौराहा बनल अछि। एकटा पूबे-पछिमे अछि आ दोसर उत्तरे-दछिने। तैसंग पाँच सए परिवारो अछि।”
चेतानन्दक विचार सुनि रविशंकर बाजल-
“बाबू, जे बात नै बूझल छल से बुझलौं। कनी थमहू, कागतपर लिखि लेब नीक हएत।”
कागत-कलम आनि रविशंकर बाजल-
“गामक रकबा केते अछि?”
“सात सौ बीघा।”
“परिवार केते अछि?”
“पाँच सौ।”
“अपना केते जमीन अछि?”
“साढ़े पाँच बीघा।”
“तखनि तँ परिवारक हिसाबसँ बेसी अछि?”
“हँ से तँ अछिए। तँए कि हम बेसी खेनिहार छी?”
बेसी खेनिहार सुनि रविशंकरक मन ठमकल। मुदा जखनि चोर-मोट सोझहेमे अछि तखनि पुछिए लेब नीक हएत। पुछलकनि-
“बेसी खेनिहार माने?”
चेतानन्द कहलखिन-
“बाउ, अपनो मनमे अछि जे जेते खेतमे काज केनिहार छथि हुनका सबहक बीच एक रंग खेत होन्हि, जइसँ श्रमक प्रतियोगिता हएत। मुदा जेकरो बटेदारी, भूदानी खेत भेलै, सेहो सभ कियो भरना लगा तँ कियो केबाला कऽ दिल्ली–बम्बै धेने जा रहल अछि। तैसंग जिनका बेसी छन्हि, ऊहो नोकरी-चाकरी करए चलि गेल छथि, गामक खेत तँ आेहने परती बनि गेल अछि जेहेन उजड़ल गाम होइ छै। तखनि तोहीं कहऽ जे की कएल जाए?”
प्रश्नकेँ ओझराइत देखि रविशंकर बाजल-
“पहिने अपन समए आ खेतीक मिलान करए दिअ, तखनि फेर आगू गप करब।”
उत्सुक होइत चेतानन्द बजला-
“हँ, हँ, नीके सोचै छह। कोनो काज करैसँ पहिने बूझि-जानि लेब बेसी नीक होइ छै।”
रविशंकरक जिज्ञासा देखि चेतानन्दकेँ खुशी भेलनि। मनमे उठलनि, ‘नै दुनियाँ तँ कम-सँ-कम अपन परिवारक तँ सभ एक रंग खाएब, ओढ़ब-पहिरब, एकरंगक घरमे तँ रहब।’ यएह ने भेल परिवारक एकरूपता। ई तँ नै ने जे कुरसीपर बैसल बेटा बापकेँ कहत- ‘ऐ बूढा, कहाँ रहता है।’ मुदा जखनि अकासे फाटि गेल अछि तखनि दरजीक बपहारिए कटने की हएत?
साँझक समए। लालटेन नेसि चेतानन्द दरबज्जाक चौकीपर चाह पीब असगरे बैसल रहथि। बाजाप्ता कागज कलम नेने रविशंकरो आबि बैसल। हाथमे कागज देखिते चेतानन्द पुछलखिन-
“बौआ, कथीक कागत-पतर छिअ?”
जहिना कोनो काजकेँ पहिने भूमिका बान्हल जाइ छै तहिना भूमिका बान्हि कागत खोलि रविशंकर बाजल-
“बाबूजी, अपन किसान परिवार छी।”
किसान परिवार सुनि चेतानन्द बजला-
“से तँ छीहे। जँ से नै छी तँ किए बड़को-बड़को कुरसीबला अपनाकेँ निधोख किसान परिवार आ किसानक बेटा बजैए।”
मुस्कीआइत रविशंकर बाजल-
“पहिने सुनि लिअ, तखनि अपन विचार देब। पानि खेतीक प्राण छी। बिनु पानिक किसानक जिनगी मुरदाक होइ छै। चारिए मासक बरसात बारहो मासकेँ सजबैए। जँ हाथमे पानि आबि जाएत, तखनि लत्ती जकाँ किसानी पसरि जाएत। तँए किछु खेत बेचि बोरिंग कराएब। खेतीक विकसित रूप बनबैमे जेते खर्च हएत ओ खेत बेचि कऽ करब।”
चेतानन्द मुड़ी डोलबैत बजला-
“घर-परिवार सुमझाबैक अर्थ ई नै ने होइ छै जे विचार रोकल जाए। जे मन फुरह से करह मुदा पाँच कट्ठा तीमन-तरकारीले हमरो बना दिहऽ देखै छी जे तेते ने लोक दबाइ दइ छै जे ओकर गुणे बिगाड़ि दइए। अपना हाथे उपजाएब मनसँ खाएब। अछैते औरुदे मरनाइओ नीक नै छी।”
चुटकी लैत रविशंकर बाजल-
“घरक आगूओमे धनखेतीए रखने छी आ मन निरोग तरकारीपर जाइए।”
चेतानन्द कहलखिन-
“अखनि तूँ नै ने बुझबहक। ई खेत गोरहा छिअ। नहियोँ तँ बोरा कट्ठा भइए जाइए।”
“जइबेर रौदी भऽ जाइ छै?”
“एते लोक हिसाब जोड़त तखनि काज चलतै।”
“तँए ने...?”mmm
Subscribe to: Post Comments (Atom)


text:
नई दिल्ली। 20 दिसम्बर। केंद्रीय विदेश मंत्री सुषमा स्वराज क' कैल्ह सोमवार सांझ 7 बजे एम्स सँ डिस्चार्ज क देल गेलन्हि। 10 दिसम्बर क' सुषमा स्वराज के सफल किडनी ट्रांसप्लांट कायल गेलन्हि। ऐहिक बाद हुनका आईसीयू से निजी वॉर्ड मे शिफ्ट कायल गेल छलैन्ह। केंद्रीय स्वास्थ्य मंत्री जेपी नड्डा कैल्ह सोमवार दिन सुषमा स्वराज से एम्स म' भेट करि हाल समाचार पुछलन्हि।
एम्स केर जनसंपर्क विभाग दिस सँ जारी एक बयान केर मुताबिक़, 'किडनी ट्रांसप्लांट केर बाद सुषमा स्वराज के स्वास्थ्य मे तेजी सँ सुधार भेलन्हि अछि। हुनका सोमवार सांझ 7 बजे एम्स सँ डिस्चार्ज क देल गेलन्हि।
ऑपरेशन के बाद विशेषज्ञ डॉक्टर सभक एक टीम विदेश मंत्री के स्वास्थ्य पर नजर राखलन्हि। विशेषज्ञ डॉक्टर सभक टीम म' एनेस्थेशिया आर क्रिटिकल केयर विशेषज्ञ सभक अलावा प्रत्यारोपण इंडोक्राइनोलॉजिस्ट आर पलमोनोलॉजिस्ट सेहो शामिल छलाह।


text:
राष्ट्रीय छाविृत्त पोर्टल
इ भाग राष्ट्रीय छात्रवृत्ति पोर्टल कें जानकारी देय छै.
एकटा वन-स्टॉप (अधिकृत ) समाधान छै जेकर माध्यम सं छा िआवेदन , आवेदन प्राप्ति, प्रक्रिया अनुमोदन आ छात्रक तइक विभन्नि छाविृत्तिक कें वितरण करय जैना विभन्नि सेवाक उपलब्ध करायल जाय अछि. राष्ट्रीय छात्रवृत्ति कों राष्ट्रीय ई-शासन योजना कें अंतर्गत मिशन मोड परियोजना (एनईजीपी) कें रूप मे अपनाया गेल छै.
दृष्टिकोण
एकटा वन-स्टॉप (अधिकृत) समाधान छै. जेकर माध्यम सं छात्र आवेदन, आवेदन प्राप्ति , प्रक्रिया अनुमोदन आ छात्रक तंक विभिन्न छात्रवृत्तिक कें वितरणकरनाय जैना विभिन्न सेवाक उपलब्ध करायल जाइ अछी. अइ पहल कें उद्देश्य छात्रवृत्तिक आवेदनक कें त्वरित एवं ठोस निराकरण कें लेल सररलीकृत, लक्ष्य उन्मुख, जवाबदेह उत्तरदायी आ पारदर्शी स्मार्ट प्रणाली उपलब्ध करावा कें छै आ राशिा कें बिना कोनों व्यवधान कें सीधा लाभग्राहियक कें खाता मे पहुंवावा कें छै.
मिशन
राष्ट्रीय ई-शासन योना कें अंतर्गत मिशन मोड परियोजना (एमएमपी) कें राष्ट्रीय छात्रवृत्तिक पोर्टल कें उद्देश्य केंद्र सरकार , राज्य सरकार आ केंद्र शासित प्रदेशक दूवारा शुरू केल गेल विभन्नि छात्रवृत्तिक योजनाक कें देशभरइ मे लागू कर कें लेल साझा इलेक्ट्रानिक पोर्टल प्रदान करवा कें छै.
उद्देश्य
- छात्रक मे समय पर छात्रवृत्तिक वितरण सुनिश्चित करनाय.
- केंद्र आ राज्य सरकारक कें विभóिन्न छात्रवृत्ति योजना कें लेल एकटा साझा पोर्टल उपलब्ध करेनाय.
- विद्वानों कें एकटा स्पष्ट डेटाबेस बनेनाय
- प्रक्रिया दोहराव सं बचाव.
- छात्रवृत्तिक कें विभन्नि योजनाक एवं मानदंडक मे सुसंगता लावक.
- प्रत्यक्ष लाभ हस्तांतरण कें आवेदन (एप्लीकेशन)
- छात्रक कें लेल प्रक्रिया कें आसान करनाय.
- छात्रवृत्ति सं संबंधित सबटा जानकारी एकटा स्थान पर उपलब्द करेनाय.
- सबटा छात्रवृत्तिक कें लेल अकेला एकीकृत आवेदन.
- बेहतर पारदर्शिता
फायदा
- बेहतर पादर्शिता
- सबटा छात्रवृत्ति कें लेल सामान्य आवेदन.
- छात्रक कें एकबारगी पंजीकरण.
- पात्रता मानदंड कें आधार पर सिस्टम सं छात्रवृत्तिक योज्य छात्र कें पहचान आसान.
- बेहतर पादर्शिता
- डुप्लीकेट एप्लीकेश सं बचाव.
- डीबीटी कें माध्यम स छात्रक कें बैंक खाता में छात्रवृत्तिक कें राशि सीधा जारी
- छात्रवृत्तिक कें प्रक्रिया कें हर कदम पर एसएमएस आ इ-मेल अलर्ट सेवा
- मांग कर आधारित नवीनतम सूचानक कें लेल डिसीजन सपोर्ट सिस्टम (डीएसएस) कें रूप मे कार्य करनाय.
- स्केलबेल आ कन्फिग्यरियेबल मंच.
विभिन्न हितधारक कें लेल प्रस्तावित सेवाक
छात्र
- छात्रवृत्ति पात्रता कें जांच
- विद्यार्थी पंजीकरण (नवीन आ नवीनीकरण)
- आवेदन ऑनलाइन
- आवेदन स्टेटस ट्रैकिंग
- भुगतान स्थिति की जांच
- शिकायत पंजीकरण / शिकायत की स्थिति
- सूचीबद्ध सेवाक कें प्राप्त कर कें लेल एनएसपी मोबाइल एप्लिकेशन डाउनलोड कर कें लेल क्लिक करूं
संस्थाक
- संस्थान पंजीकरण
- पाठ्यक्र म पंजीकरण
- आवेदन सत्यापन
- फॉरवर्ड एप्लीकेशन
राज्य सरकार कें विभागक
- योजनाएं आ वर्कफ्लो कन्फिग्युरियेशन
- डेटा वेरीफिकेशन
- आवेदन प्रोसेसिंग
- फंड रिलीज
केन्द्रीय मंत्रालय/विभाग
- योजनाएं आ वर्कफ्लो कन्फिग्युरियेशन
- फंड रिलीज
- व्यय निगरानी
- कॉमन एमआईएस
स्नेत : नेशनल स्कॉलरशिप पोर्टल


text:
- कुन्दन कुमार कर्ण
बेलायती वैज्ञानिक चार्ल्स डार्विनक विकासवादी सिद्वान्त अनुसार पृथ्वी पर रहल सम्पूर्ण जीवित प्राणी जियबाक लेल संघर्ष करैत रहै छै आ जे संघर्षमे सफल भ' जाइ छै सएह जियबै छै । मुदा, जखन प्रकृति आ राज्य दुन्नू कोनो समुदायके विपरीत भ' जाइ तँ ओहन परिस्थितिमे लाख संघर्ष केलाक बादो ओहि समुदायके दृष्टिकोणसँ डार्विनक सिद्धान्त गलत साबित भ' सकैए ।
मिथिला/मधेशक लोक राजनीति आ प्रकृति दुन्नूक चपेटमे छै । बाढि मिथिला/मधेशक निअति बनि गेल छै । प्रत्येक बरिस लोक एहिसँ पीडित आ आक्रान्त होइ छै । कोनो पांच दश बरिससँ नै । सैकड़ौ बरिससँ । बाढि आबि लोकवेद, धनमाल, पोखरि क' मांछ, घर, अनाज सब देहाक ल' जाइ छै । राष्ट्रिय, अन्तराष्ट्रिय मिडियामे खूब चर्चा होइ छै । ढेर रास संघ संस्थाद्वारा राहत संकलन होइ छै ।
बंटाइ छै । सरकारद्वारा अनुदानक घोषणा कएल जाइ छै । बस किछु महिनाबाद सब बिसरि जाइ छै । अगिला बरिस फेर वएह रवैया । आखिर कहिया धरि ई चक्र चलैत रहतै ? एकर दीर्घकालीन निपटाराक उपाय की ?
सामान्य रुपसँ सोचल जाइ तँ बाढि प्राकृतिक विपतिके रुपमे नजरि आएत मुदा नेपालक सन्दर्भमे जँ गहिरगर अध्ययन करबै तँ एहिमे नितान्त राजनीतिक रंग भेटत । ऐतिहासिक छल भेटत । राजा महेन्द्रद्वरा पुनर्वास कार्यक्रमक नाम पर तरार्इ क्षेत्रक वन दोहन करैत लाखौ पहाडीके बस्ती तरार्इमे बसेनाइ (एखनो जारी छै), चूरे क्षेत्रसँ अवैध रुपसँ बाउल आ गिट्टीक निकाशी भेनाइ, रक्तचन्दन, सिसौ, खयर लगायत अन्तराष्ट्रिय बजारमे महगमे बिकैवला गाछी सभ तस्करी भेनाइ, सरकारी सन्यन्त्रमे एके टा समुदायके हालीमुहानी भेनाइ, विकास प्रशासनमे रहल भ्रष्टाचार, राष्ट्रिय योजना आयोगक लापरबाही, मौसम विभागके काजक पुराने तरिका, राज्यक उपनिवेशवादी सोच (राज्यद्वारा पहाडभे आएल भू-कम्प राष्ट्रिय संकट आ मधेशमे आएल बाढिक क्षेत्रीय संकटके रुपमे चित्रण केनाइ) आदी कारण सब भेटत ।
विश्वमे नेपाल एहन देश छै जतए राजनीति केनाइ सभसँ असान छै । कोनो समस्या भेलै तँ भारतके दोषी देखाक अहाँ अपन माथ परसँ बोझ उतारि सकै छी । अपन असक्षमता झांपि सकै छी । अपन अकर्मण्यताके तोपि सकै छी । बस बात खत्तम । एखन बाढी सनके विपतिमे सेहो तेहने देखल जा रहल छै ।
मौसमके पूर्वानुमानमे आधुनिक प्रविधिक प्रयोग क' र्इन्टरनेट लगायत सञ्चारक विभिन्न माध्यमसँ विपतिके पूर्व सूचनाक प्रसारण, पछिला अनुभवके आधार पर पूर्व तयारी आ नदी सभक प्रकृतिक सम्बन्धमे एक उच्चस्तरीय अध्ययन क' नेपाल आ भारतक दुन्नू सरकारक प्रभावकारी समन्वयसँ बाढिसँ होइवला जनधनके क्षती कम कएल जा सकै छै ।


text:
पटना : गंगा एक्सप्रेस वे (लोक नायक पथ) क कार्य कए प्रारंभ करेलाक बाद मात्र तीन सप्ताह क भीतर दोसर अत्यंत महत्वपूर्ण परियोजना एम्स-दीघा एलिविटेड कॉरिडोर क कार्य क बिहार राज्य पथ विकास निगम लिमिटेड आ पथ निर्माण सचिव प्रत्यय अमृत बिहार खास क पटनाक जनता लेल अविश्वसनीय छवि बना लेलथि अछि। वाल्मी प्रांगण मे मुख्यमंत्री नीतीश कुमार रिमोट कंट्रोल स शिलान्यास शिलापट्ट क अनावरण क एम्स-दीघा एलिवेटेड कॉरिडोर क कार्यप्रारंभ केलथि। ओ कहला जे अभियंत्रण, डिजाइन आ वाहन क संख्या मे वृद्धि क दृष्टिकोण स दर्शनीय होएत एम्स-दीघा एलिवेटेड कॉरिडोर। इ कॉरिडोर ढाई साल क निर्धारित अवधि मे पूरा गुणवत्ता क संग तैयार भ कए जनता कए समर्पित भ जाएत। मुख्यमंत्री कहला जे इ कॉरिडोर हमर एकटा सपना छल, जेकरा पथ निर्माण सचिव प्रत्यय अमृत बुझलथि आ दिनराति एक क पूरा क देलथि अछि।
एहि अवसर पर पथ निर्माण सचिव प्रत्यय अमृत बिहार राज्य पथ विकास निगम क कार्य-कलाप क चर्चा केलथि आ कहलथि जे मात्र साढ़े चारि वर्ष क अवधि मे इ निगम रिकार्ड उपलब्धि प्राप्त केलक अछि। 11 अक्टूबर कए गंगा पथ क कार्य प्रारंभ कैल गेन आ फेर 1289 करोड़ टकाक लागत स एम्स-दीघा एलिवेटेड कॉरिडोर क निर्माण क कार्य प्रारंभ भ रहल अछि। इ कॉरिडोर बिहार राज्य क सबस लम्बा एलिवेटेड कॉरिडोर होएत। उच्च गति क कर मुक्त इ कॉरिडोर बिहार क कोनो नहर क ऊपर बनल पहिल एलिवेटेड कॉरिडोर होएत। इ कॉरिडोर 11.9 किलोमीटर लम्बा होएत आ चारि लेन क होएत। इ तीन सालक निर्धारित अवधि मे बनिकए पूरा भ जाएत। अखिल भारतीय आयुर्विज्ञान संस्थान पटना स एकर सीधा सम्पर्क होएत आ एकर उपयोग पटना क बाहरी रिंग रोड क पश्चिम अंश क रूप मे सेहो कैल जा सकत। एहि स पथ यात्री आ मालवाहक वाहन दूनू कए परिचालन मे सुविधा भेटत। एहि अवसर पर गैमेन इंडिया क अध्यक्ष सह मुख्य महाप्रबंधक अभिजीत राजन कहला जे गैमेन इंडिया क बिहार स 50 साल पुरान संबंध अछि। गैमन इंडिया महात्मा गांधी सेतु, सोन ब्रिज, शेरघाटी ब्रिज, कोसी ब्रिज जइसन महत्वपूर्ण परियोजना कए बनेबा मे सहयोग देने अछि। ओ आश्वासन देलथि जे गुणवत्ता क संग बिना कोनो समझौता केने ओ एहि एलिवेटेड कॉरिडोर क निर्माण कार्य कए निर्धारित अवधि स कम समय मे पूरा क लेताह। एहि अवसर पर मुख्यमंत्री एलिवेटेड कॉरिडोर परियोजना क मोडल क अनावरण सेहो केलथि आ एहि मे किछु सुधार क आवश्यकता बतेलथि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
- मुखपृष्ठ
- अनचिन्हार आखरक परिचय
- गजल शास्त्र आलेख
- हिंदी फिल्मी गीतमे बहर
- भजनपर गजलक प्रभाव
- अन्य भारतीय भाषाक गजलमे बहर
- समीक्षा/आलोचना/समालोचना
- गजल सम्मान
- गजलकार परिचय शृखंला
- गजलसँ संबंधित आडियो/वीडियो
- विश्व गजलकार परिचय शृखंला
- छंद शास्त्र
- कापीराइट सूचना
- अपने एना अपने मूँह
- गजलक इस्कूल
- गजलकार
- अर्चा-चर्चा-परिचर्चा
- आन-लाइन मोशायरा
- आशीष अनचिन्हारक रचना संसार
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Thursday, 13 October 2011
गजल
पुत कपुत एना हेबै तँ कोना चलतै
माय विदेह केँ कनेवै तँ कोना चलतै
माय मरै भुक्खे, पड़ै अहाँकेँ की अंतर
मोन केँ ऐना जँ बौरेबै तँ कोना चलतै
परदेस भल्हौं होइ अहाँ मुँहपुरुख
निजदेस सँ जँ परेलै तँ कोना चलतै
मानलौं माय भेली पिछिता अहाँ अधुना
माय केँ तेँ दुतकरवै तँ कोना चलतै
पड़ोसी भेली धनुखैनि माय दलिदर
तेँकि माय केँ जँ छोड़वै तँ कोना चलतै
अपनाकेँ खोरनाठी अनका सिक्कीपंखा
ई दुई रीत जँ चलेबै तँ कोना चलतै
माय-बापे सँ होइ छै सुजन परिचय
माय-देसक नै ठेकानै तँ कोना चलतै
बुझलौ जे रोटी लेल छै ई सभ चटुता
कर्ज दुधेक नै चुकेवै तँ कोना चलतै
अपना मोने मे छै नीति अनीतिक रीत
पुत सुमातेक बोहेतै तँ कोना चलतै
"सभ्य"केर कुभाखा मोन केँ लागै सुन्दर
भाखा मैयेक जँ हरेलै तँ कोना चलतै
भाखा आन खेलकै कतै सरकारी टाका
मैथिलि खैरातो बिलोलै तँ कोना चलतै
"शांतिलक्ष्मी" कहती अहाँसँ बस एतबे
स्वगौरव अहीं दबेबै तँ कोना चलतै
गजल/आलेखक लेखक/प्रस्तुतकर्ता छथि: शांतिलक्ष्मी चौधरी at 10/13/2011 06:21:00 pm
खोजबीनक कूट-शब्द: गजल, शांतिलक्ष्मी चौधरी
Subscribe to: Post Comments (Atom)


text:
पाँचखाल नगरपालिका
पाँचखाल नगरपालिका बागमती अञ्चलक काभ्रेपलाञ्चोक जिलाक पूर्वी भागमा अवस्थित अछि। काठमाडौं सं ४५ कि.मि. पूर्व उत्तर तथा धुलिखेलस १५ किलोमिटर उत्तरी दिशामा पाचँखाल नगरपालिका ई जिला सबस बड़का समथर बेंशी छी। अरनिको राजमार्ग बीचसं काटल गेल ई बेंशी समुद्र सतहसं ९३७ मिटर (२०७३ फिट)उचाइमा अछि। पाँचखालक विसं २०७१ मा पाँचखाल, होक्से बजार, अनेकोट आर देवभूमी बालुवा गाविससभ जोडिक नगरपालिका घोषणा कएल गेल छल।[१]
विषय सूचीसभ
जनसंख्या[सम्पादन करी]
पाँचखाल नगरपालिकाक २०६८ सालक जनसँख्या अनुसार २७,७६४ अछि । [३]


text:
बिहार मे बंद पड़ल चारि टा सरकारी चीनी मिल के जल्दीए खुलय के उम्मीद अछि. ई चारु मिल निजी क्षेत्र केर मदद सं खोलय के योजना अछि. बिहार मे अखन जे बीमार पड़ल पंद्रह टा चीनी मिल बंद अछि ओहि मे सं चारि टा चीनी मिल लौरिया... सुगौली... मोतीपुर आओर लोहट मे निजी क्षेत्र केर मदद सं खुलत . मुकेश अंबानी के कंपनी रिलायंस इंडस्ट्रीज लिमिटेड... आरआईएल मुजफ्फरपुर के मोतीपुर मिल लेबय चाहैत अछि. चंपारण के लौरिया आओर सुगौली मिल मे हिंदुस्तान पेट्रोलियम ... एचपीसीएल केर उत्सुकता छनि. जखन कि सरकार के योजना लोहट, मधुबनी चीनी मिल के रॉलकॉन के देबय के अछि. जे खबर आबि रहल अछि ओकर मुताबिक ई चारु मिल के निजी हाथ मे सौंपय के प्रक्रिया आखिरी चरण मे अछि. कोनो दिन सौंपल जा सकय अछि. सरकार के योजना निजी क्षेत्र केर मदद सं आओर चीनी मिल के खोलय के अछि. एहि कंपनी सभ के चीनी के संग इथेनॉल बनाबय के इजाजत सेहो देल गेल अछि. बिहार मे सिर्फ इथेनाल बनाबय के मिल नहिं खोलय देल जाएत. इथेनाल बनाबय के काज चीनी उत्पादन के संगहि होएत. ओना सरकार के पास बाइसटा चीनी मिल खोलय के प्रस्ताव आएल अछि. ई प्रस्ताव पांच हजार करोड़ रुपया सं ऊपर के अछि. मुदा सरकार के उम्मीद छै जे अखन जे मिल बंद पड़ल छै ओकरो लेल उद्योगपति सभ आगां अएताह. अखन जे मिल बंद एछि ओहि मे रैयाम... सकरी... बिहटा... समस्तीपुर... बनमनखी... हथुआ... सीवान... गोरौल शामिल अछि. ई सभ मिल करीब पंद्रह ..सोलह साल सं बंद अछि.
Band Cheenee mil khulat..
बिहार मे बंद पड़ल चारि टा सरकारी चीनी मिल के जल्दीए खुलय के उम्मीद अछि. ई चारु मिल निजी क्षेत्र केर मदद सं खोलय के योजना अछि. बिहार मे अखन जे बीमार पड़ल पंद्रह टा चीनी मिल बंद अछि ओहि मे सं चारि टा चीनी मिल लौरिया... सुगौली... मोतीपुर आओर लोहट मे निजी क्षेत्र केर मदद सं खुलत . मुकेश अंबानी के कंपनी रिलायंस इंडस्ट्रीज लिमिटेड... आरआईएल मुजफ्फरपुर के मोतीपुर मिल लेबय चाहैत अछि. चंपारण के लौरिया आओर सुगौली मिल मे हिंदुस्तान पेट्रोलियम ... एचपीसीएल केर उत्सुकता छनि. जखन कि सरकार के योजना लोहट, मधुबनी चीनी मिल के रॉलकॉन के देबय के अछि. जे खबर आबि रहल अछि ओकर मुताबिक ई चारु मिल के निजी हाथ मे सौंपय के प्रक्रिया आखिरी चरण मे अछि. कोनो दिन सौंपल जा सकय अछि. सरकार के योजना निजी क्षेत्र केर मदद सं आओर चीनी मिल के खोलय के अछि. एहि कंपनी सभ के चीनी के संग इथेनॉल बनाबय के इजाजत सेहो देल गेल अछि. बिहार मे सिर्फ इथेनाल बनाबय के मिल नहिं खोलय देल जाएत. इथेनाल बनाबय के काज चीनी उत्पादन के संगहि होएत. ओना सरकार के पास बाइसटा चीनी मिल खोलय के प्रस्ताव आएल अछि. ई प्रस्ताव पांच हजार करोड़ रुपया सं ऊपर के अछि. मुदा सरकार के उम्मीद छै जे अखन जे मिल बंद पड़ल छै ओकरो लेल उद्योगपति सभ आगां अएताह. अखन जे मिल बंद एछि ओहि मे रैयाम... सकरी... बिहटा... समस्तीपुर... बनमनखी... हथुआ... सीवान... गोरौल शामिल अछि. ई सभ मिल करीब पंद्रह ..सोलह साल सं बंद अछि.
1 comment:


text:
पटना: राजधानी पटना समेत बिहार क शहर कए सुंदर आ सुव्यवस्थित करबा लेल सरकार लंबा लंबा दावा करैत अछि, मुदा सच इ अछि जे सरकार लग कोनो टाउन प्लानर नहि अछि। जानकारक कहब इ अछि जे 1982 स 1994 तक राजधानी पटना क टाउन प्लानर रहलाह एसके सिन्हा । एहि संबंध मे सिन्हाक कहब अछि जे पटना मे 15 साल स कियो टाउन प्लानर नहि अछि। एकर स्थान पर सरकार आ निगम कंसल्टेंट रखने अछि। कंसल्टेंट क कारण आइ शहरी व्यवस्था मे अराजकता फैइल गेल अछि। आब त नक्शा बनेनिहार सब नक्शा पास करैत छथि। एहि एक मात्र उदाहरण स अहां कोनो टाउन क हाल बुझि सकैत छी। पहिने नगर निगम मे टाउन प्लानिंग एकटा पैघ विभाग होइत छल। आइ इ विभाग तकला स नहि भेटत। प्लानिंग क तहत बनल पटनाक पीसी कॉलोनी, कंकड़बाग, राजेंद्र नगर, एसके पुरी आदि मे एखनो परेशानी कम अछि। इतिहास देखी त वर्तमान पटनाक आधारभूत संरचना 1961 क आधार पर बनल अछि। एहि शहर कए अंतिम मास्टर प्लान 1961 मे बनाउल गेल छल। इ मास्टर प्लान 1981 तक मान्य रहल। आब सवाल उठैत अछि जे 1980 क बाद जे पटनाक विकास भेल ओकर आधार की छल। पिछला 40 साल पूर्व बनल बिल्डिंग बायलॉज क आधार पर राजधानी मे भवन निर्माण होइत रहल। तखन 10 लाख आ एक लाख क आबादी पर आवासीय भूखंड क निर्धारण आ भवन क आकार-प्रकार क निर्धारण कैल गेल छल। कहबा लेल 1985 मे सेहो एकटा मास्टर प्लान आयल मुदा एहि मे किछु एहन परिवर्तन क देल गेल जहि स इ प्रभावी नहि भ सकल। फेर त भवन क निर्माण मे जे अराजकता शुरू भेल से सबहक समक्ष अछि। लाख चाहलाक बावजूद नीतीश सरकार सेहो एकरा रोकि नहि पाबि रहल अछि। टाउन प्लानिंग पर काज कोना होएत एहि सवाल पर सिन्हा कहलथि जे जखन टाउन प्लानर नहि रहत त बेतरतीब शहर बसबे करत। अपन कार्यकाल क चर्चा करैत सिन्हा कहलथि अछि जे तखन टाउन प्लानर क अनुमति क बिना मकान बनेबा लेल कियो साचि नहि सकैत छल, मुदा आइ राज्य क जिला मुख्यालय स लकए नगर निगम क क्षेत्र मे जेना मकान बनि रहल अछि एहि स भविष्य मे आओर परेशानी बढ़त। सिन्हा कहला जे शहर कए बचेबा आ सुंदर बनेबा लेल उत्तर आ दक्षिण बिहार लेल एक-एकटा टाउन प्लानर क संगहि एहि विभाग कए पुनर्जीवित करबाक चाही। अन्यथा बिल्डिंग बायलॉज बनेला मात्र स शहर क सूरत बदलत इ सोचब मूर्खता अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
मैथिली एवं हिन्दी रंगमंच पर अपन अभिनयक छटा पसारलाक बाद हिन्दी सीरियल आ फ़िल्म में सक्रिय सुरुचि वर्मा वोना त पटना के रहय बाली छी, मुदा मैथिल, मैथिली आ मैथिली रंगमंच के प्रति हुनक लगाव व प्रेम स एना प्रतीत भ रहल अछि कि सुरुचि जी किनको सं कम नहिं। ज़ी टीवी पर प्रसारित मोहित झा द्वारा निर्देशित सीरियल “भागोवाली”में ‘कल्सन वालीक ‘किरदार सं अपन अभिनयक लोहा मनबाब वाली आ चर्चित सुरुचि जीके नैन्हपनहि सं अभिनयक शौक छलैन । पटनाक इप्टा, “अक्षरा आर्ट्स” आ “भंगिमा” सं जुड़लाक बाद कतेक रासे हिन्दी आ मैथिली नाटक में अभिनय कयलनि। मैथिली रंगमंचक ख्यातिप्राप्त निर्देशक कुणाल जीके संग मैथिली नाटक “विदापत”, ‘गठबंधन” आर लिली रेक उपन्यास पर आधारित “पटाक्षेप” आ हिन्दी नाटक वैशाली (निर्देशक कुनाल), “जनवासा” (निर्देशक-राजीव रंजन श्रीवास्तव ) आदि किछु उल्लेखनीय नाम अछि ।
मैथिली रंगमंचक ख्यातिप्राप्त निर्देशक कुणाल जीके गुरु मानय बाली सुरुचि हुनके सुझाव पर सीरियल एवं फ़िल्म में अभिनय करय के उद्देश्यक संग मुम्बई चलि एलीह । मुम्बई में संघर्षक उपरान्त सुरुचि जीके महुआ पर प्रसारित सीरियल “खानदान” “बड़की मलकाइन” , प्रकाश झाक “बाहुबली” (2008) आदि में काज करबाक अवसर प्राप्त भेलनि। मुदा “भागोवाली” केर मुंहफ़ट्ट मामी कल्सनवालीक किर्दार सं हिनकासली पहिचान भेटलनि अछि।
मुम्बई यूनिवर्सिटी सं ड्रामा में एमए सुरुचि जी मुम्बई आबय सं पूर्व बहुचर्चित फ़िल्म ‘अन्तर्द्वन्द” (2010) में एकटा छोट मोट भूमिका कएने छलैथ । दिवाकर बनर्जीक “लव, सेक्स और धोखा” (2010) में सेहो हिनका काज करबाक मौका भेटलनि मुदा दुर्भाग्यवश एडिटिंग के बाद हिनकर रोल हटा देल गेल छल। स्टर प्लस पर प्रसारित सीरियल “बिदाई” (2010)में 20 एपिसोड धरि काज कयलनि मुदा किछु कारणवश ई सीरियल बंद भए गेल। मुदा हिनकर प्रतिभाक प्रकाश जड़ैत चलि गेल।
सीरियल आ फ़िल्मके अतिरिक्त सुरुचि जी आयडियाक एड ("Walk when you talk") एवं चारिटा लघु फ़िल्म सेहो केने छथि।